text:
Despues di 2 dia y mei di esfuerso non-stop di staff di DOW, e trahadornan balente y su contratistanan a logra contene e diesel procedente di e incidente na Hospital p’e no causa un desaster na habitad di Bubali Plas.
Mester bisa si cu esaki a rekeri hopi esfuerso di staff di maneho di DOW y cu apoyo di comision di calamidad.
E Comision tabata monitor e situacion continuamente y tabata informa Gobierno y demas stakeholders di e situacion.
Decisionnan clave a ser tuma y cu hopi cautela y presicion a tuma e pasonan necesario pa logra e meta pa cu e diesel no yega den Bubali Plas.
Diadomingo merdia despues di e analisis cu Directie Natuur & Milieu a haci tanto den Bubali Plas como den e planta di tratamento di awa residual, a conclui cu e nivel di oxigeno den e awa di Bubali Plas y tambe den e planta ta bon atrobe.
Esey kiermen cu por a bay over pa trece awa cu bacteria activo for di planta di Parkietenbos pa jumpstart e proceso den e AeratieTank. Ora cu e proceso aki ta bou di control lo bolbe cuminsa manda awa pa bubali Plas.
Gerencia di DOW ta gradici tur instancia cu a traha cu alma y cuerpo, overtime y bou di condicionnan tenso pa a realisa e trabou grandi aki cual a evita un desaster n’e sanctuario di parha y pisca di Bubali Plas.
Un biaha mas DOW ta gradici tur esnan cu a yuda y ta segura cu lo sigui monitor e proceso den e proximo simannan.


c: text/html

text:
Den un publicacion na Merca ta wordo bisa cu pronto cientificonan lo por compara DNA saca for di wesonan humano haya durante un investigacion riba desaparicion di e hoben di Alabama, Natalee Holloway, cu esun Robyn Gardner, un muher di Maryland cu a desaparece na Aruba.
“Mi ta bay entrega mi DNA den e proximo dianan pa mira si nan ta cuadra cu otro,” e ruman muher di Gardner, Danielle Colson-Unglesbee a bisa na HuffPost.
Segun e articulo ta menciona, e wesonan humano a wordo haya durante filmacon di e serie di television Oxigen, yama “The Disappearance of Natalee Holloway.”
E programa aki ta sigui e pasonan di e tata di e hoben desapareci y investigado priva T.J. Ward ora cu nan tabata sigui indicacionnan na Aruba.
Mas tempran e luna aki, test di DNA haci a descarta cu e wesonan aki por ta di Holloway.
“E ta pertenece na un persona di etnicidad Caucasiano Europeo,” asina e ex Director di Laboratorio Forensico di D.C. Department of Forensic Sciences, a declara na HuffPost.
Nan ta menciona cu Gardner ta un di e por lo menos 4 Mericanonan cu a desaparece riba e isla Caribense e ultimo añanan. Pero no ta menciona e otro dos casonan.
Manera por corda, e turista Mericano Gardner a desaparece dia 2 di augustus, 2011, ora cu el a bucea cu su amigo Gary Giordano na Baby Beach. Giordano a bisa cu su amiga a wordo lastra pa e coriente fuerte den e area. Ni curpa di Holloway ni esun di Gardner a wordo haya.
E wesonan haya durante filmacion di “The Disappearance of Natalee Holloway” a wordo descubri dor di Gabriel Madrigal, un “informante,” y John Ludwick, un amigo di Joran van der Sloot, di acuerdo cu e serie di television.

robotstxt: allowed

filter: keep


text:
ORANJESTAD – Diabierna atardi e team di Aruba a biaha pa Cosou pa participa na e di 7 TK5 Corsou. Prensa di Aruba a biaha hunto cu e team, nan dos coachnan y un referee internacional.
Aruba su team hubenil a prepara debidamente pa e TK5 aki y diasabra nan lo bay enfrenta nan contrincantenan internacional. Prensa di Aruba lo bay ta testigo di e TK5 aki y Aruba tambe lo por wak e peleanan via e rednan social.
Nos ta manda un palabra di gratitud na Lotto pa Deporte cu a haci posibel pa e team hubenil y nan dos coachnan biaha pa representa Aruba na Corsou.


text:
KRALENDIJK - Den cuadro di investigacion Alapaha, e investigacion relacioná cu e tiroteo cu morto dia 1 di maart 2017 na Bonaire, a scucha diamars 2 testigo dilanti un Huez-Comisario. Ministerio Publico (OM) BES a pidi Huez-Comisario p’esaki. Pa motibu cu e testigonan no tabata kier contesta tur pregunta di Huez-Comisario
Day: April 5, 2017
Restauracion di Rosa College ta un necesidad pa enseñansa y un balor pa cara di Aruba
Minister Presidente Mike Eman: “Rosa College ta continuacion di un lista pa renobacion di Oranjestad y di producto Aruba den su totalidad”
Caso di maltrato y secuestro
Horario Sospechoso Acto Castigabel 08.15 J.F.K. Uitspraak. 08.30 C.T.v.d.B. V.d.B. ta wordo acusa di kiebro y ladronicia den e mes restaurant riba 3 di december 2016 y 13 di december 2016 di boternan di bebida. 09.00 E.E.B.P. B.P. ta wordo acusa di a maltrata un persona riba prome di december 2016, dor di intencionalmente dal e cu mokete na su boca
Na apertura di Qredits, Minister Richard Arends: “Cu apertura di Qredits, Aruba ta tuma un otro paso den cumpli cu metanan di Nacionnan Uni”
Instituto non profit Qredits den forma festivo a habri su portanan den MFA Noord. Esaki a sosode den presencia di Prome Minister Eman, Minister di Asunto Economico y Comunicacion, Richard Arends, CEO di Qredits sr. Elwin Groenevelt, fundador di Ondernemend Nederland sr. Hans Biesheuvel, branch manager di Qredits na Aruba
Prome Minister Mike Eman: Plan pa renobacion di scolnan existente y construccion di scolnan nobo ta expande te cu 2020
Cu un lista largo di proyectonan chikito y grandi di renobacion, como p. e. renobacion di La Salle College, Colegio San Antonio y Abraham de Veerschool, Gabinete Mike Eman a haci hopi mas pa e infrastructura di enseñansa, cu cualkier otro Gobierno den historia di Aruba. Asina mes, tin hopi trabou
Red Machine a empata play-off serie 2-2
Prome Minister Eman “Qredits ta bay realisa soño di hopi”
PG ta entrega premio na ganador di Requireerwedstrijd
Diahuebs 30 di maart ultimo e rond preliminar di e OM Requireerwedstrijd a tuma lugar na Corte den Prome Instancia di Aruba. Riba iniciativa di Ministerio Publico, Universidad di Aruba a organiza hunto cu Fiscal Mayor Eric Olthof y Fiscal Rob Rammeloo, un asina yama requireerwedstrijd. Esaki a ensera cu dos studiante


text:
ORANJESTAD – Ayera a continua e division di mas halto di Aruba su futbol, den un stadion completamente bashi e ekipo di Estrella...
ORANJESTAD – Aki ta sigui un tiki di e historia di e club di futbol mas exitoso di nos isla. Si nos...
ORANJESTAD – Diadomingo e tawata duidelijk pa tur hende cu e mediocampista internacional di Aruba Gregor Breinburg su sonjo di join e...
ORANJESTAD – “Tin mihor mediocampista tur rond di mundo y nan desea di tin ami” esey tawata e palabra di Gregor Breinburg...
ORANJESTAD – FIFA a annuncia cu dentro di un decada e total ekipo cu ta participa na e FIFA World Cup lo...
ORANJESTAD – E hoben Arubano Gregor Breinburg por a posibelmente a hunga e ultimo wega cu ekipo di NEC Nijmegen den e division...
ORANJESTAD – Weganan di Division di Honor ta continua e fin di siman aki ora cu diabierna Bubali y Caravel pa 8or...
E competencia di Futbol den categoria B-mucha muhe riba calendario di Deporte Escolar di IBiSA a finalisa cu weganan hopi bunita y...
ORANJESTAD – Diabierna awor campeonato Division di Honor di AVB ta ranca sali cu “The Revenge” entre e ekipo di Dakota y...
ORANJESTAD – Diasabra awor dia 17 di september Arubaanse Voetbalbond, AVB, ta organisa e prome “Exchange of the Champions”, unda cu e...


text:
ORANJESTAD - E ausencia di gabinete Mike Eman II completo diabierna anochi na e prome recepcion di Gobernador nobo di Aruba y e presencia di apenas 3 minister un dia prome den reunion solemn parlamentario no a cay den bon tera den comunidad. "Falta di respet', 'muchachada', y 'falta di madurez' ta palabranan cu a zona tanto pa e actonan di diahuebs como diabierna. Mes momento NoticiaCla.com a compronde si, cu dos minister di e gabinete oficialmente a 'disculpa nan mes' pa ambos dia. Pero e resto di Gabinete diabierna anochi a 'briya' cu nan ausencia despues cu apenas 3 a presencia diahuebs den Parlamento. E hecho ta manda un señal fuerte cu 'ainda' cos ta leu di ta bon entre gobierno y e Gobernador nobo, y ta marca e tono di un relacion cu ta spera nan den e periodo nos dilanti. Algun tambe a bisa, pa 'duna tempo, tempo y cu tin speransa cu cos por 'cambia' na caminda.
GOBERNADOR NOBO
E ausencia di gabinete sea parcial (diahuebs den Parlamento) of completo diabierna anochi na e recepcion, no a stroba Gobernador nobo Alfonso Boekhoudt di haci su trabou. De hecho ambos discurso di e Gobernador (diahuebs y diabierna) a haya elogio y aceptacion completo den comunidad. E hecho cu na ambos ocasion (diahuebs y diabierna) Gobernador a haci mencion breve di e situacion di nombracion y a mustra cu ta ora pa laga esey atras y wak dilanti, ta indica cu e ta conciente di e situacion, pero lo no strob'e di sigui dilanti. Brevemento ela toca e tema di e nombracion diabierna anochi atrobe "Den mi discurso cu mi a duna ayera den Parlamento, m’a tira un bista cortico riba e periodo cu ta nos tras. Esaki riba mi nombramento y e emocionnan cu esaki a trece cu ne pa tur partido envolvi. Un comienso asina no por cualifica como simpel" Gobernador a bisa diabierna nochi. Mes momento ela pidi pa laga esaki atras y sigui padilanti. "Mi ta sigur cu nos, como co-cuidadanonan di nos dushi pais, por fiha nos bista padilanti den forma positivo. Den tur caso, ami lo dedica mi mes 100% na mi funcion como Gobernador di Aruba". Ela splica diabierna tambe e.o. cu mientras cu e no por duna un bista di loke lo pasa den 2017, e por bisa si kico e ta bay haci."Awe nochi mi ta prefera di no duna un panorama tocante Aruba y su desaroyonan actual, pero mi por conta boso si, loke si mi ta bay haci pa cumpli cu mi rol specifico pa nos comunidad" Gobernador a bisa. Aki Gobernador a referi cu elo a bay scucha comunidad. "Siña for di boso y scucha boso. Y cu scucha mi kiermen: para habri pa loke ta tene boso ocupa, boso exitonan, boso problemanan y boso dilemanan". Ademas a mustra cu e tin interes pa e loke ta pasando. "Mi ta bay scucha. Mi ta bay scucha tur loke ta pasando, kico ta e preocupacion, inkietud y problema" Boekhoudt sigui a bisa. Su porta lo keda habri manera cu antecesornan, y lo duna 100% di dje pa efectua su labornan mas miho cu ta posibel. No a sinti ningun momento cu e 'actuacion di gobierno' ta afect'e.
REACCION DI AUSENCIA
For di momento cu a mira 'apenas' 3 minister den sala di Parlamento diahuebs, comentarionan a cuminsa plama. Gobierno a presenta cu un gabinete minimal den Parlamento, sin cu a duna un splicacion pa esaki, cu excepcion di 2 minister. E ausencia ey sin splicacion hopi a cuestiona. Mientras cu di parti di oposicion (MEP) mesora a atende e asunto cu potret y comentario, mas tabata e comentarionan no politico cu a hala atencion, y cu tabata negativo. Pero ora cu diabierna anochi ningun mandatario di e gabinete a presenta, esnan presente a keda mas sorprendi y no tabatin ningun palabra positivo pa e acto aki. NoticiaCla.com a compronde di fuentenan cu reaccion di gobierno ta cu e eventonan manera e receptie, no ta considera un evento oficial, pues no ta rekeri presencia eynan. Esun di mainta si ta uno oficial unda cu esnan cu tabata por, a presenta e mainta ey. Sinembargo mes un momento, miembronan di gabinete cu tabata presente den sala, no a presenta pafor despues ora di inspeccion di militarnan. Algo cu normalmente ta parti di e ceremonia oficial.
AUSENCIA DEN PASADO
Mester bisa cu den pasado, pa varios aña, gobierno no tabata presenta na recepcionan di Gobernador Refunjol, of porta aki aya algun minister tabata duna acto di presencia. Tabata aña pasa durante e loke mester a bira e ultimo 'Oranje ball' ofreci pa awor ex Gobernador Refunjol, cu gabinete Mike Eman II completo a presenta. Hopi a mira esaki como un 'despedida' pa e Gobernador saliente di parti di gabinete Mike Eman II. Pues e hecho cu no ta presenta na e recepcion, no ta algo nobo. Pero pa no presenta pa e prome recepcion di e Gobernador nobo, mayoria den sala diabierna anochi a considera como un 'falta di respet', 'muchachada' y algo 'hopi mahos'. Nota. Foto ta di momento cu awor ex Gobernador a caba huramenta actual Gobernador den funcion di minister plenipotenciario na 2013.
ORANJESTAD – E situacion bergonsoso riba beach entre operadornan (manera por a mira riba video riba rednan social e dianan aki) no lo wordo acepta . Asina minister di infrastructura Otmar Oduber a laga sa pa medio di un comunicado. Segun e mandatario, e maneho di ‘3 strikes you’re out’ ta activo y lo tin cero tolerancia pa actonan asina.
ORANJESTAD – Durante su disertacion awe mainta den e reunion publico pa trata e proyecto di Green Corridor y Watty Vos Boulevard, ex minister responsabel pa e proyecto esta Benny Sevinger a declara cu e ta orguyoso di e trabou cu su team e tempo ey a haci pa e proyecto y cu e forma con a anda cu e proyecto tabata corecto. Ademas a cuestiona e forma con actual minister encarga cu e proyecto, Otmar Oduber kier resolve e problema, cu ta busca mas placa pa caba esaki. Pero loke mas a hala atencion, tabata e declaracion final di e ex minister, unda cu el a bisa cu kico cu e minister actual kier haci, ‘Be my guest.. pasobra I don’t give a damn! ”. Un declaracion cu rapidamente a bira e palabra di dia, tanto den Parlamento como riba rednan social.
CARACAS/ORANJESTAD – Oro y diamanta for di Venezuela ta wordo transporta di contrabanda pa Corsou y Aruba na gran escala, y facilita pa ehercito Venezolano. Asina e corant Hulandes Trouw ta raporta den su edicion awe. E informacion cu periodistanan di e corant a haya, ta bin di ex general Cliver Alcalá. Prome minister Evelyn Wever den su prome reaccion awe riba e articulo a bisa di tabata na altura di e articulo en cuestiony cu mesora el a manda investiga si esaki ta conta enberdad pa Aruba, ya cu segun e articulo e enfoke tabata Corsou y no tanto Aruba. For di fuentenan gubernamental Venezolano, NoticiaCla a haya un reaccion inoficial indicando cu no ta duna mucho balor na e informacion ya cu Alcala ta conoci di ta un persona ‘malo’, osea no di confia. Mientrastanto, fuentenan periodistico di e portal aki ta mustra cu mientras cu e ex general tabata hopi cerca di ex presidente Chavez, el a distancia di Maduro pasobra e tabata critica hopi di su politica. Pues e reaccion di parti di fuentenan di gobierno, ta comprondible e ora. E articulo mes en cuestion ta di e periodista investigativo Bram Ebus, cu a haci un investigacion di e asunto aki. E ta bin na remarke net awor cu tin un impasse entre Aruba y Venezuela pa contrabanda di hopi material cu Venezuela tin problema cune. Ta netamente pa e asuntonan aki, Venezuela tin su frontera cu islanan ABC cera pa mas di un siman caba. Segun e presidente di e pais andino, Nicolas Maduro, e problema ta contrabanda di mafia. Diahuebs tin combersacionnan atrobe pa wak si ta sali di e impasse aki y si Venezuela ta dispuesto pa firma e acuerdo di concepto yega na dje diabierna anochi. Fuente: Trouw.nl.. foto cortesia REUTERS.
ORANJESTAD – E introduccion di dos docter di cas extra na Spoed Eisend Hulp mester yuda reduci e tempo di espera ora cu un pashent ta na e departamento ey di hospital. Asina minister di Salud Dangui Oduber a bisa dialuna mainta den un conferencia di prensa. Segun Oduber, tin dos localidad habri na hospital unda cu AZV lo cubri dos huisarts cu ta specialmente atende y asisti tur caso di emergencia. E pashent cu yega, lo wordo trata. Esun cu resulta di no ta emergencia, e 2 docternan di cas lo trata. Asina e mandatario lo kier baha presion riba SHE, y reduci tempo cu pashent ta warda pa ayudo medico. Awor ta buscando si tin docter di cas disponibel cu por cuminsa di biaha, y si ta pa e minister, esaki por cuminsa dentro di un luna caba. “Pero por lo menos ya tin palabracion entre hospital i AZV pa cubri e gastonan” Oduber a bisa.
ORANJESTAD – Ta e intencion pa durante e prome aña di gobernacion Wever Croes, introduci e asina yama ‘integriteitskamer’ osea e ‘camber di integridad’. E camber aki tin cu scrutina tur proyecto y asunto di gobierno pa sigura cu esaki ta cumpli cu tur norma di integridad. Asina prome minister Evelyn Wever Croes a bisa dialuna durante conferencia di prensa. E structura di e camber aki sinembargo ta hopi curu ainda. E unico cos cu ta sigur, ta cu e ta bin e aña aki ainda, y cu e ta consisti di un grupo di persona ‘no politico’, sino e ta ‘beat the whole purpose’.
ORANJESTAD - Gobierno di Aruba ta lamenta cu Citgo Aruba a nenga informacion na parlamentarionan Hulandes. Esaki tabata e reaccion official un dia despues cu dos parlamentario Hulandes a reclama publicamente cu nan no a haya informacion di e refineria y a wordo prohibi entrada. Ta trata di parlamentarionan Hulandes van Raak y Bosman cu tabata na Aruba siman pasa pa atende reunionnan interparlamentario entre Aruba Hulanda y Sint Maarten. Pa cu e reunion aki e delegacion Hulandes a pidi Parlamento di Aruba pa por regla un bishita na refineria of por lo menos pa Citgo duna un presentacion na Parlamento. Lamentablemente Citgo a nenga di haci esaki, y e dos Parlamentarionan a bay busca informacion nan mes. Nan a bay na e refineria y locual nan a mira a decepciona nan. Nan a mira hopi hero bieu, y nan no a mira practicamente ningun actividad. Riba medionan social nan a cuestiona esaki masha hopi mes y un video di sr. van Raak “locual mi no tabata mag di wak na Aruba” a circula den henter Reino. A puntra Prome Minister di Aruba su reaccion, y sra. Wever-Croes a indica cu e ta lamenta cu Citgo no a duna e Parlamentarionan informacion tocante e proyecto. Pa gobierno tambe aparentemente ta dificil pa haya informacion. Tin reunionnan planea e siman cu ta bin pa haya mas informacion di e status di e proyecto. Mes momento Gobierno ta studiando e contractnan cu Gobierno di AVP a cera cu Citgo pa operacion di e refineria, pasobra indicacion ta cu e inversionnan no a tuma lugar y no tin claridad ki tempo nan lo tuma lugar. Gobierno di Aruba a anuncia siman pasa caba cu a institui un comision independiente pa studia e contract y conseha Gobierno kico pa haci cu n’e. Foto cortesia di gobierno su oficina di prensa.


text:
Den fin di siman tabatin examen p’e atletanan di Brazil Taekwondo Stichting cu tin faha blanco y cu ya caba ta train for di aña pasa y awor a yega nan tempo pa haci examen.
Mirando cu tur kier drenta den e team di Train Hard Fight Smart, cual ta rekeri masha hopi mes di un atleta y cu training ta un exigencia masha grandi mes.
Aki por mira tambe e interes grandi cu tin den e grupo aki cu a presenta p’e examen dilanti di Master Alberto Klabér di Brazil Taekwondo. E preparacion a wordo duna pa Aischal van der Linde y Aaron Jacobs y awe nos por bisa cu e siguiente atletanan a pasa nan examen pa faha blanco slip geel ta; Justin Webb y Keesha Thode.
E siguiente atletanan a pasa pa faha geel; Sabastian Pulgarin; Jeremiah Tjin; Nathan Fradl; Dashawn Trappenberg; Diziara Ponson; Cleder Moreno Flores; Nathan Tjin; Riangela Brown y
Q-vion Lints.
E examen a consisti di teoria, 4-hoeks, self defence, tecnica, sparring y wedstrijd ervaring, cual tabata un must.


text:
Nicolás Maduro
Nicolás Maduro Moros (Caracas, Venezuela, 23 di november 1962), ta presidente di Venezuela (2013-). Prome ku okupando e puesto aki, e tabata presidente di e asambleya nashonal di Venezuela, entre janüari 2005 pa augustus 2006. Entre augustus 2006 te ku janüari 2013, Maduro tabata minister di asutunan exterior. Entre october 2012 pa mart 2013, e tabata vice presidente di Venezuela. Despues di e morto di presidente Hugo Chávez, Maduro a wòrdu elegí komo presidente di Venezuela riba 19 di aprel 2013. Maduro a ganá e elekshon di 2013 ku 7.587.532 voto (50,61%) mientras su oponente, Henrique Capriles Radonski, a hanya 7.363.264 voto (49,12%)--un margen di 1,5%.
Maduro ta lider di e Partido Sosialista Uni di Venezuela (PSUV). Prome ku ela bira un politiko, e tabata conduktor di convoy i un lider di sindikato den e Metro di Caracas. Maduro ta kasa ku Cilia Flores, un politoko, ku a remplas'e komo presidente di e asambleya nashonal den 2006, asina birando e prome muhé ku a okupa e puesto aki.


text:
Ta vakantie y esey ta un momento cu hubentud por usa pa sinja cosnan nobo cu por bira un dushi hobby. Checkpoint Color semper inovando ta organisa un serie di workshop gratis pa duna les na hobennan con pa traha nan propio photobook. Despues di e workshop nan por pa traha nan photobook pa cada ocashon. Esaki por ta e graduacion na scol of di e dushi vakantie of di cualkier ocashon cu nan tin un serie di potret saca. E workshop ta completamente gratis y si e cursista kier print su Photobook e ta haja esaki na un prijs super special cu ta inclui tambe un regalo extra di un potret grandi na e tamanjo di 8″ X 10″ di su potret favorito.
Continue reading “Checkpoint Color cu workshop gratis pa hubentud con pa traha un photobook”
Checkpoint Color cu workshop gratis pa hubentud con pa traha un photobook
Pa tur hoben di 15 anja pariba Checkpoint Color tin bon noticia. Nan por participa den un workshop pa sinja traha nan photobook full gratis…
Ta vakantie y esey ta un momento cu hubentud por usa pa sinja cosnan nobo cu por bira un dushi hobby. Checkpoint Color semper inovando ta organisa un serie di workshop gratis pa duna les na hobennan con pa traha nan propio photobook. Despues di e workshop nan por pa traha nan photobook pa cada ocashon. Esaki por ta e graduacion na scol of di e dushi vakantie of di cualkier ocashon cu nan tin un serie di potret saca. E workshop ta completamente gratis y si e cursista kier print su Photobook e ta haja esaki na un prijs super special cu ta inclui tambe un regalo extra di un potret grandi na e tamanjo di 8″ X 10″ di su potret favorito.


text:
LONDRES.-- Pep Guardiola, entrenadó di Manchester City, a ninga di ta interesá di regresá Barcelona den un futuro i a sigurá ku e no ta mira su mes komo presidènt di e ekipo katalan i pa esei ya Piqué tei.
Di e manera ei, e tékniko a reakshoná riba e deklarashonnan di e italiano Fabio Capello kende a afirmá ku Pep lo laga bankinan un dia pa bira presidènt di Barça.
“Mi tabatin e suerte di ser entrená pa Fabio Capello i mi ta bisé ku nunka lo mi ta presidènt di Barcelona. Pa e puesto ei ya Gerard Piqué tei”, Guardiola a bisa den rueda di prensa, promé ku e wega den e di tres buèlta di e Kopa di Inglatera kontra West Ham.
“Mi no ta bai entrená dia mi 60 aña. I awor aki mi tin 45. Mi ta na e lugá perfekto pa sigui traha. Den futuro mi ke hasi algu mas den mi bida. Mi a kuminsá hunga futbòl muchu hóben. Kisas tabata inapropiá pa bisa ku mi ta kuminsando na tuma despedida di mi karera”, el a agregá.
City a yega na e enkuentro di awe kontra ‘Hammers’ despues di a gana Burnely 2-1 den un wega ku a sufri e ekspulshon tempran di e brasileño Fernandinho.


text:
Tanto IMF como otro instancianan financiero internacional y local, a elogia e decision di Gobierno di AVP, di inverti miyones den e fondo di pensioen y AZV, percurando p’e fondonan aki ta wordo sigura y no sigui e rumbo fatal den cual nan a bon haya nan mes p’e maneho malisimo y iresponsabel di Gobierno di MEP.
Lider di fraccion di AVP, Marlon Sneek ta lamenta y condena na mes momento, cu e lider di partido MEP, Evelyn Wever Croes, ta pretende pa uza den su campaña electoral, un grito bashi cu su partido lo bay baha edad di pensioen bek na 60, sin splica pueblo e berdad di e consecuencianan di e acto aki.
“Loke ta mas serio di henter e asunto aki, ta cu tempo cu e lider di MEP tabata Inspector di Impuesto, el a dirigi un carta cu conseho na Gabinete Nel Oduber IV dia 24 di october di 2004, caminda bon cla e ta informa Gobierno di MEP riba pasonan pa tuma pa evita cu mester bay hisa e primanan di seguro pa cada persona.
Den su punto 4 di recomendacion, Evelyn Wever Croes ta conseha Gobierno di Nel Oduber y ta bisa literalmente:
“de APV-uitkereingen worden gefinancierd uit di premieopbrengsten. De premieopbrengsten zijn echter niet voldoende om de uitkeringen in den nabije toekomst te kunnen garanderen. De oorzaak hiervan is mede gelegen in de sterk toenemende vergrijzing.
De vergrijzing kan gefinancieerd wordo door de pensioengerechtigde leeftij te verhogen, zonder dat dit een premielastenverzwaring – middels verhoging van het premiepercentage – voor de beroepsbevolking met zich meebrengt. Voorgesteld wordt om de verhoging van 60 jaar naar 56 jaar gefaseerd te laten plaatsvinden.”
E lider di MEP e.o. a manda bisa e Minister di Salud di MEP pa “indien un met deze voorstellen kunt instemmen, verzoeken ondergetekenden, (Evelyn Wever Croes y su departamento) u deze goedkeuring voor te leggen aan de ministerraad.”
Pues e mesun politico cu awe kier haci campaña populista cu algo asina serio, cu ta futuro di entrada di nos pensionadonan, awor ta trapa riba su propio conseho, su propio vision pa trata di gana interes politico sin splica pueblo e seriedad di un vision sin contenido manera e ta pretende.
T’e tipo di cosnan aki ta distingui un bon lider y un mal lider ya c’un lider di un pais, ta tuma decisionnan necesario pa scapa e fondo di pensioen y di AZV, sin pensa riba popularidad na prome instante, ya cu MEP a dirigi e fondonan aki rumbo di desaster y como cu e conseho di Minister di Gobierno di MEP a keda sin sigui e vision y conseho di Evelyn Wever Croes na 2002, e fondonan aki a bin core peliger serio pa nan existencia.
Gobierno di AVP a mira e seriedad aki cu gran responsabilidad y si a acepta e conseho di e actual lider di MEP y a implementa e consehonan aki cu awe e mesun Evelyn ta insisti cu su vision y conseho no tabata bon politicamente pa su partido actual.
Esaki ta falta di seriedad cu e lider di MEP ta mustrando pueblo di Aruba, y keto bay ta sigui guia su vision pa su pais, den un rumbo di destruccion y negativismo, pensando solamente riba su interes politico y pesonal, y no riba interes di pueblo di Aruba den su totalidad,” lider di fraccion di AVP, Marlon Sneek ta mustra.


text:
E TOREN DI VIGILANCIA (EDICION DI ESTUDIO) September 2014
E edicion aki tin e articulonan di estudio pa e periodo di 27 di october pa 30 di november 2014.
Bo Ta “Haci Esfuerso” pa Haya “un Trabou Excelente”?
Con bo por haci esey na e manera corecto?
Kico Ta Convence Abo Cu Bo Tin e Berdad?
E articulo aki lo analisa algun motibo pakico hopi hende ta admiti cu testigonan di Jehova tin e berdad. Nos lo trata tambe algun motibo pakico testigonan di Jehova mes ta convenci cu nan tin e berdad.
Sirbi Dios Fielmente a Pesar di “Hopi Tribulacion”
Tur hende ta pasa den tribulacion pasobra nos ta biba den e mundo di Satanas. Con Satanas ta ataca? Con nos por prepara pa e atakenan ey?
Mayornan, Pastorea Boso Yiunan
Mayornan tin e responsabilidad di lanta nan yiunan “den e disciplina di Jehova y inculca su manera di pensa den nan.” (Efesionan 6:4) E articulo aki ta analisa tres manera cu mayornan por pastorea nan yiunan y siña nan pa stima Jehova.
Pregunta di Lector
Loke Bijbel ta bisa na Salmo 37:25 y Mateo 6:33 ta nifica cu Jehova nunca lo permiti un cristian pasa hamber?
E Ultimo Enemigo, Morto, Lo Ser Elimina
Morto y tur loke ta hiba na dje ta causa sufrimento teribel. Dicon hende ta muri? Con Dios ‘lo caba cu e ultimo enemigo, morto’? (1 Corintionan 15:26) Wak con e contesta ta laga nos mira claramente Jehova su husticia, su sabiduria y specialmente su amor.
Corda Riba e Sirbidornan di Tempo Completo
Hopi sirbidor di Jehova ta traha duro den sirbishi di tempo completo. Kico nos por haci pa corda riba nan “obra fiel” y nan “esfuersonan motiva pa amor”?—1 Tesalonicensenan 1:3.


text:
Cu arma di candela den man atracadornan a asalta personal di Parke Arikok
ORANJESTAD(AAN)-- Diabierna atardi e ultimo personal di Parke Arikok encarga pa cera e lugar y cu e benta di dia a wordo sorprendi pa...
Atletanan Semeleer y Sotelo a sobresali na Jr. US Open Judo Championship
Nan ta yega mañan bek ORANJESTAD (AAN): Despues di a duna tremendo combate na Jr. US Open Judo Championship unda 25 pais a participa dia...
Caso di atraco tin turistanan hopi preocupa
Cantidad di reaccion ORANJESTAD (AAN): E recien caso di atraco arma cu a socede riba beach dilanti Ritz-Carlton na Palm Beach, a bin ta creando...
Ta poniendo vigilancia extra na costa pa boto y hendenan ilegal
Alto Comisario Dolfi Richardson: ORANJESTAD(AAN): Den un combersacion cu Dolfi Richardson, Alto Comisario di Polis, el a splica cu p.e. e Cuerpo Policial na New...
600 local y mas cu 7000 Venezolano a solicita na Citgo Desk Aruba
ORANJESTAD(AAN): --- No ta un secreto cu tin masha interes pa trabou den e preparacion pa reapertura di refineria. Na Aruba mes hopi a...
Conseho Consultativo ta lansa su website renoba.
ORANJESTAD(AAN)-- – Conseho Consultativo (Raad van Advies) ta lansa su website renoba dia 1 di augustus proximo. Den cuadro di transparencia den gobernacion Conseho...
Turismo “stay-over” na Juni a bolbe aumenta
ORANJESTAD (AAN): Resultadonan pa cu turismo ‘stay-over’ pa Aruba te cu luna di juni 2016 ta mustra cu turismo a aumenta cu 1.3% compara...
Turista a causa accidente panort di Amsterdam Manor
ORANJESTAD(AAN)-- Diabierna atardi na e crusada panort di Amsterdam manor un turista den un Chevrolet Aveo no a duna preferencia y sali dal riba...
Beach Policy lo haya un otro deadline
DIP: ORANJESTAD(AAN): E Beach Policy ta den implementacion awor aki, segun Isabelle Dammers, directora di DIP. A haya un deadline di dia 1 di Juli...
Deseando tur studiante hopi exito cu nan estudio den exterior
Parlamentario Jennifer Arends-Reyes ORANJESTAD(AAN)--E parlamentario di AVP Jennifer Arends Reyes, den un comunicado ta menciona cu e| dianan aki ta marca dianan hopi importante y...


text:
Kralendijk - Den mi ròl komo gezaghebber mi ta para riba e partidonan i mi ta vigilá interes general di pueblo di Boneiru i e ròl ku BIA ta desplegá den esaki. Ta di esensial importansia ku tur partido enbolbí ta disponé di e informashon korekto ku ta bai tokante nombrashon di dos miembro di e Hunta di Komisario di BIA i e direktor statutario un biaha mas den nan funshon.
Gobièrnu Ta Bai Kobra Impuesto Atrasá.
Kralendijk - Departamentu di Finansa di Boneiru a konstatá ku tin diferente kompania na Boneiru ku no ta kumpli ku e diferente leinan di impuesto eksistente, entre otro impuesto riba hürmentu di outo, skuter i bròmer (Verhuurbelasting motorrijtuigen, AB 2010, no. 5 en AB 2016, no. 1), i impuesto riba hürmentu di kamber, apartamentu i kas (Toeristenbelasting, AB 2010, no. 6).
Regulashon nobo di APK pa hasi e proseso di pidimentu di pèrmit mas fásil
Kralendijk – Resientemente gezaghèber Edison Rijna a tuma e desishon pa introdusí normanan nobo den kuadro di e Ordenansa General di Polis / Algemene Politie Keur - APK (P.B. 1919, nr 25), ku ta kai bou di responsabilidat di gezaghèber.
“Direktiva i hunta di komisario di BIA NV ke obligá kolegio ehekutivo pa nombra nan un biaha mas”
Kralendijk - Un reunion general di akshonista di Bonaire International Airport (BIA) NV a keda suspendé atrobe pasobra e direktor statutario i e hunta di komisario ta ehersé preshon inkorekto riba Kolegio Ehekutivo pa keda nombrá un biaha mas.
Kolegio Ehekutivo di Entidat Públiko Boneiru ta introdusí Protokòl pa Músika
Kralendijk – Den kuadro di mantenshon di òrden públiko i den palabrashon ku Kuerpo Polisial Hulanda Karibense, Kolegio Ehekutivo ta introdusí e Protokòl pa Músika, un protokòl nobo pa tokamentu di músika.
Barku Di Guera Franses Ventose Di Bishita Na Nos Isla.
Kralendijk - Komandante Adrien Schaar di e barku di guera Franses Ventose a realisá un bishita di sera konosí serka gezaghèber interino sra. Evelina Betancourt-Anthony.
Plak, klek, laik i gana!
Kralendijk - E organisashonnan tras di ‘Nos ta Biba di Naturalesa’ ta alargá e akshon di steker ku nos a tene durante Regata di Boneiru te ku fin di novèmber. Plak e steker di akshon ‘Nos ta Biba di Naturalesa’ riba bo outo, saka un potrèt di dje i bo tin chèns riba un bunita premio.
Alvinson Soliana Ku Medaya Di Bròns Den Bodybuilding
Kralendijk - Resientemente e hóben Alvinson Soliana a partisipá na un kompetensia di bodybuilding na Toronto, Canada.
"Drempelnan ta netamente pa mas seguridat den trafiko".
Kralendijk – Resientemente gobièrnu di Boneiru a laga pone algun drèmpel na sierto sitionan riba kareteranan. Esaki ta netamente pa trese mas seguridat den tráfiko.
Orario nobo pa trùk di pan
Kralendijk – Den su afan pa mantené siguridat gezaghèber Edison Rijna a proponé pa adaptá e regulashonnan di e Ordenansa General di Polis / Algemene Politie Keur – APK (P.B. 1919, nr 25). Entrante 15 di ougùstùs 2017 a introdusí orario nobo pa trùk di pan.
PROFESOR WIJFFELS SERKA GEZAGHÈBER RELASHONÁ KU PARKE DI ALGA
Kralendijk, Den kuadro di e proyekto di parke di Alga i Boneiru duradero profesor Rene Wijffels di Wageningen Hulanda djabièrnè último a pone gezaghèber sr. Edison Rijna na altura di e desaroyonan ku ta tumando lugá últimamente aki na Boneiru.


text:
Diabierna mainta, alrededor di 11’or, a bati alarma pa un caso di atraco arma cu a tuma lugar na RBC na Sasaki. Ta trata di un cliente cu a keda sorprendi pa dos atracador.
Ambos tabatin nan caranan exponi sin miedo. Ta sospecha cu ambos por ta envolvi den e cadena di atraconan arma sutando nos isla den ultimo tempo.
E atracadornan a huy for di e sitio den un auto blanco.
Unidadnan policial a cuminsa cu un buskeda p’e atracadornan. Durante e buskeda, a topa cu un Hyundai Accent bandona riba caminda di tera banda di Santa Helenastraat pa Bushiri.
Evidencia ta mustra cu esaki por t’e auto cu a wordo uza den e atraco.
Ademas, den e mesun area a topa cu otro dos auto procedente di ladronicia. Ta trata di un Toyota Tercel color cora cu a wordo horta for di un adres na Savaneta e mesun mainta y un Toyota Rav sin plachi di number. Esaki tambe a keda confisca.
Mucho mas informacion tin di e caso aki, cu ta den pleno investigacion, pasobra Polis cueste loke cueste, kier pone man riba e malhechornan. Y mester bisa cu nan a sali determina pa manda un mensahe cla y raspa cu ta kere cu nan por bin comete atraco na Aruba.


text:
Na prome lugar CBN kier a felicita Aruba henter cu e celebracion di nos dia di Himno y Bandera. Ta pa di dos biaha cu CBN ta organisa un actividad, Fiesta Arubiano, special pa celebra un di nos dianan nacional mas importante.
Mirando cu ultimo añanan no tabatin actividad den nos dushi bario di Noord, nos como Directiva di CBN a mira como nos tarea pa organisa un actividad pa hunto nos por celebra e dia aki.
Alabes nos a dicidi cu tur aña nos ta bay entrega e premio Meneer Ovito Tromp.
Un premio cu mester duna baloracion na trabounan boluntario di un persona pa of den nos bario di Noord y e trabou aki mester a of ta contribui na desaroyo di nos bario of un grupo di persona den nos bario.
Alabes CBN ta spera cu e Premio Meneer Ovito Tromp lo forma un incentiva pa otronan tambe por cuminsa haci trabounan boluntario y aporta na desaroyo di nos bario.
Dia di Himno y Bandera durante Fiesta Arubiano CBN a otorga e Premio Meneer Ovito Tromp na dos boluntario cu un trayectoria amplio y cu un aporte inmenso pa nan bario di Noord, esta srs. Isnardo ‘Chonai’ Faro y Julian ‘Eli’ Pers.
Den un comunicado separa nos lo elabora riba e trayectorio amplio di ambos ganador di e Premio 2017.
Directiva di CBN kier gradici e Comision Premio Meneer Ovito Tromp. Un comision cu a traha independientemente y cu tabatin e tarea pa presenta e persona(nan) cu lo ricibi e Premio Meneer Ovito Tromp.
E comision ta consisti di sra. Glenda Croes-Tromp cariñosamente yama Juf. Glenda, sra. Lupita Gil y sr. Tito Sapuana. Un danki di curason pa boso aporte y tarea desplega.
Alabes CBN kier gradici sr. Frank Croes kende un biaha mas a traha e Premio Meneer Ovito Tromp. Algo unico y cu ta simbolisa e tres areanan den cual Meneer Ovito mas a destaca, esta como educador, musico y dirigente. Di curason masha danki Frank.
Otro gradicimento ta bay pa CedeAruba cu biaha mas a yuda financia e gastonan pa CBN por realisa e actividad Fiesta Arubiano. Tambe CBN ta yama danki na Serlimar cu a sponsor CBN cu extra drum pa e día aki.
Por ultimo un danki na nos cuerpo di boluntario campeon, tur e personanan cu a dicidi di bin bou di un di e tentnan pa bin ofrece nan producto y cumindanan dushi y sigur no menos importante tur mc, artista, grupo di baile, agrupacion, declamado, caha di orgel, cu a aporta n’e actividad aki. Boso ta campeon!
Di awor caba CBN ta pidi pueblo en general pa tene e fecha 24 di juni reserva den agenda. Riba e dia aki CBN tin su siguiente actividad cultural relaciona cu Dia di San Juan ‘Dera Gay’. Nos ta conta cu e mesun asistencia masal cu nos tabatin pa cu nos ‘Fiesta Arubiano’.


text:
ORANJESTAD - Gobierno porfin ta bay atende e problema di coriente pa e sector hotelero. Problema den sentido cu hotelnan no ta di acuerdo con e compania di utilidad ta cobrando e hotelnan pa consumo di coriente. Aruba Hotel & Tourism Association (AHATA) tin algun tempo caba (mas di dos aña) ta bringando gobierno riba e tema aki sin por a yega na un solucion. CEO di AHATA Jim Hepple a confirma na NoticiaCla.com e siman aki cu porfin gobierno a confirma cu nan ta bay 'regla e asunto'. "Mi a papia cu e minister (Richard Arends) riba e tema ey y ela bisa cu e ta e punto number 1 of 2 riba nan agenda (pa wordo atendi)" Hepple a bisa. Hepple ta spera cu dentro di poco lo por haya un contesta definitivo riba e asunto ey.
E SITUACION
E problema di coriente ta cu hotelnan ta wordo cobra a base di e grandura di e propiedad y no e uzo real basa riba e ocupacion di e hotel. Algo cu e hotelnan no ta compronde y no ta haya ta logico. E ta crea gastonan mas halto cu normal, y esey ta afecta nan situacion financiero, strobando nan pa por inverti den mehoracion di e propiedad. Si nan ta wordo cobra mas di loke nan ta consumi, y no ta haya e pago (di e turista) pa esey, e ta bira un problema. Nan kier pa e situacion cambia y nan wordo cobra manera ta coresponde. Si ta 40 camber ta uzando coriente, mester cobra pa 40 camber y no cobra e hotel 100 camber siendo cu ta solamente 40 a uza coriente, p.e.
EFECTO
Unabes resolvi, e lo tin un impacto substancial segun Hepple. Esaki pasobra aunke cu gobierno a reduci e tarifa di coriente cu 5% pa comercio. Si logra cambia e proceso di cobransa, e hotelnan lo por tin mas entrada cu nan por inverti den sistema pa conserva energia. Algo cu awor no tin sentido pa haci.
HOUSTON/ORANJESTAD – CITGO Petroleum no ta muda su headquarter pa Aruba mas. Nan a informa awe cu nan ta tene nan headquarter na Houston mes, cabando cu e speculacion di e posibel mudanza. Asina e portal Houston Chronicle ta raporta. Desde e detencion di 6 di su ehecutivonan riba cargo di corupcion na November aña pasa, su futuro ta na duda. E ehecutivonan (5 tin ciudadania mericano tambe) ta deteni ainda na Venezuela. Sinembargo mester añadi cu e fuente no ta uno oficial di gobierno, pues no por a confirma si realmente esaki ta e caso.
ORANJESTAD – Dia 20 di januari KvK lo organisa un biaha mas e evento Business Plan – Step Forward! Orario di e evento ta di 9or di mainta te cu 2or di atardi na KvK. E meta di Business Plaza - Step Forward! ta pa brinda informacion y guia na e empresario cu ta desea di expande su liña di producto of servicionan y cu talbes kier restructura su negoshi of tin intencion pa expande cu mercado internacional. Topiconan interesante cu lo wordo presenta e dia aki ta entre otro expansion di un empresa, con pa maneha bo administracion, seguro pa bo empresa y proyecto di un incubador comercial. Lo bay ta presente conseheronan di KvK y tambe diferente representante di departamento economico pa duna consulta y brinda informacion encuanto lanta un negoshi. Un danki ta bay na e patrocinado principal di e evento cu ta Compliance & Forensic Services Caribbean.
ORANJESTAD – Nos ta cuminsando un aña nobo y Camara di Comercio y Industria di Aruba (KvK) ta continua cu su empeño y contribui na engrandece comercio y e sector economico di Aruba. 2018 lo bin cu hopi reto y oportunidadnan nobo y KvK ta prepara pa saca lo maximo pa bienestar di comercio. KvK tampoco a para keto y ta den pleno implementacion di un sistema di registro nobo cu lo bay facilita e trabou y di e forma aki por bay brinda miho servicio na su clientenan. Esaki ta forma parti di e metanan di KvK pa 2018.
ORANJESTAD -Ayera, 11 di januari, Lotto Di Dia a yega su jackpot maximo di 150.000 florin y e la wordo gana entre 57 persona. Riba potret por mira cu ya caba algun ganado a pasa busca nan premio di Afl. 2.631,- awe. Lotto sigur ta felicita cada un di e ganadonan aki. Lotto Di Dia a wordo gana cu Match 4 cu numbernan: 03-14-22-29-30, na e siguiente rebendedonan:
ORANJESTAD - Tin biyete falso di 100 florin den circulacion. Banco Central di Aruba (BCA) pa medio di un comunicado a informa cu recientemente a constata esaki. E falsificacion aki tin e debido atencion di BCA. Ta importante pa e publico keda alerta y pone bon atencion riba e siguiente informacion y e diferencianan entre e biyete legitimo y esunnan falsifica:
ORANJESTAD - Den e luna di October 2017, e cantidad di placa den circulacion a expande cu Afl. 16,9 miyon te na Afl. 4.174,4 miyon, compara cu September 2017. Asina Banco Central di Aruba ta informa. Esaki a wordo causa door di un crecemento den e activo domestico netto (+Afl. 31,8 miyon) y un caida den e reserva di divisa netto (-Afl. 14,9 miyon).


text:
Ken nos ta!
Loco Gamer ta e miho luga pa hanja bo gaming news & blogs news den Papiamento. Sea bo ta na Curacao, Bonaire, Aruba, Hulanda, Merca unda cu ta, si bo ta papia Papiamento? Aki ta e luga unda bo por haya otro hendenan cu tambe ta papia e idioma dushi aki! Apart di News & Blogs tambe nos tin nos mesun social space unda bo por traha bo profile, join community, add friends, manda private message y hopi mas. Anto si nos ta honesto, no por tin un gaming community sin un achievement system toch? Dus pronto Loco Gamer ta bai tin un achievement system riba e website mes.
Si nos dal un par di stap patras y wak con e idea aki a cuminsa. Que music, y pensa riba Morgan Freeman si e por a papia Papiamento… Un hopi tempo pasa tabata tin un mucha homber cu ta hunga riba su Super Nintendo cu un friend y nan tabta conversa y pasa hopi bon. Despues e la haya su Nintendo 64 anto e por a invite 2 otro friends mas pa join. Nan tabta bai Level One na Aruba pa topa otro gamers y haci copetencia chikito den e luga. Gaming tabta algo hopi importante pe y vooral ora di hunga wega cu su friendsnan. Despues a yega e era di Online gaming. E la switch pa e Xbox 360 anto eynan e la cuminsa hunga cu yen di hende rond di mundo cu ta papia Englis, Spaño tin biaha asta Chines. Mas hende cu e la haya ta papia otro idioma, menos hende e ta haya cu ta papia Papiamento. E orey e la cuminsa ripara con leuk e tabata ta, ora di hunga cu un grupo cu ta papia bo mesun idioma sea online of gewoon na cas di hende. Pero despues cu e la bai Hulanda, e la cuminsa ripara cu e ta bira mas y mas dificil pa haya hende pa hunga cune cu tambe ta papia Papiamento. Desde e tempo ey e la hinca den su cabes cu un dia e lo busca un manera of otro unda e por yuda tur esnan cu ta papia Papiamento pa nan por haya otro mas facil y crea amistad nobo via un gaming community. Anto awo ata nos ki un par di aña despues. Cu e mesun motivation di hunga na Level One e la traha e website LocoGamer.com y cu e website aki e por yuda tur hende cu ta papia Papiamento sea local of den exterior por topa cu otro online y traha amistad nobo den nan mesun gaming community. Anto esey muchanan tabata e stora di e comienso di Loco Gamer.
Awo cu boso sa e storia di Loco Gamer, porta boso tambe ta compronde e motibo pa e website aki. Dus Loco Gamer kier ta un community cu ta duna y yuda otro pesey mes Loco Gamer lo organisa differente give aways, mane gaming giftcards te hasta weganan nobo cu sali y bo’n s nunca, porta den futuro hasta e console mes. Mas sosten nos haya di e community mas nos por duna. Dus comparti nos website cu bo friends laga nan compartie cu nan friends y asina nos por crea un gamming community grandi dedica na gamersnan cu ta papia e dushi idioma di Papiamento!


text:
by LocoGamer | Jan 11, 2018 | Nintendo, Top NewsSo, despues di mas cu un siman yena cu hints. Ayera Nintendo a live stream nan prome Nintendo Direct pa 2018. E tabata un Mini Direct pa Nintendo Switch unda nan a highlight tur e weganan cu ta saliendo riba e Switch den e prome quarter y un par di e di dos quarter di...
by LocoGamer | Jun 12, 2017 | Handheld, Nintendo, PC, Playstation, Top NewsE3 2017 ainda ta tumando luga y awe nos a wak e conference di Bethesda. Mane cu esun di Microsoft ayera of awe marduga pa esnan cu a wake na Hulanda, esun aki tambe tabata yena cu wega trai wega mane un conference mester ta. Tabata tin hopi cos cu a wordo menciona...
by LocoGamer | Apr 23, 2017 | Nintendo, Top NewsMario Kart 8: Deluxe ta sali e siman aki dia 28 di april riba e Nintendo Switch! Un poco tempo pasa nos a haya chance pa hunga e wega aki, y tur loke tabata falta riba Mario Kart 8 pa e Wii U a wordo drecha riba e version aki y danki na esaki e wega aki ta un must...
by LocoGamer | Apr 19, 2017 | Handheld, NintendoRumor: No ta mucho tempo a pasa cu e Nintendo Switch a sali y ya caba tin rumornan cu na 2019 nos lo haya un Nintendo Switch Mini. Volgens Citigroup, Nintendo lo los un Nintendo Switch cu ta mas light y chikito, cu lo hasi e Switch mas facil pa mucha uza. E version di...
by LocoGamer | Apr 18, 2017 | NintendoNintendo Switch ta haya un system update nobo cual ta update 2.2.0. E system update aki ta inclui “general system stability improvements to enhance the user’s experience,” Pa update bo Nintendo Switch, bo mester djis cende e machine anto ora e...


text:
E siman aki SETAR a lansa su campaña anual di Summer Specials, cu e aña aki ta den e tema di ‘Aruba den movecion’. Pa medio di e campaña aki SETAR kier apoya y enfoca riba nos atletanan local y tur hende na Aruba cu ta activo den deporte of otro forma di movecion.
Den e campaña di Summer Specials ‘Aruba den movecion’ SETAR ta ilustra tur su productonan y servicionan y ta ofrece diferente specials riba esakinan. Tin diferente celular cu a yega nobo, manera iPhone SE, Samsung Galaxy Grand Prime, Samsung Galaxy V Plus y mucho mas na prijs atractivo. Tambe, SETAR a introduci diferente gadgets nobo. Y clientenan di Cable Digital por probecha pa tempo limita di un tremendo special pa haya acceso gratis na varios pelicula riba Video On Demand (VOD).
Alaves, SETAR ta recorda su clientenan pa contribui na Aruba su medio ambiente door di scoge e opcion di ‘Online Bill Only’ den MiSETAR. E opcion aki no tin solamente beneficio pa atmosfera, pero sigur tambe tremendo bentaha pa abo como usuario manera mas seguridad, spar tempo, y tin un mihor bista di bo servicionan, uzo, cobranza y pagonan. Durante SETAR su Summer Specials tur cliente cu tin of scoge pa ‘Online Bill Only’ durante e periodo aki ta participa pa gana un Samsung Galaxy S6!
Pa mas informacion di nos promocionnan, wak den e foyeto cu ta keda reparti na cas, riba nos website nobo setar.aw of Facebook. Tur promocion ta valido te cu dia 31 di juli 2016 na cualkier Teleshop di SETAR of SETAR Store.


text:
Hobencita a core auto cu velocidad halto a perde control y a bolter cu auto na Pos Abao
Diadomingo atardi a drenta informe di cu tin un auto a bolter y tin un hende herida na Pos Abao, mesora a dirigi tanto polis como ambulans na e sitio. Na yegada di e patruya a bin compronde cu aki ta trata di un accidente unda un hobencita hulandes europeo bayendo direccion pariba a perde control y a bay na e banda robez y despues di biaha na man drechi di e caminda y a baha den e greppel y bolter. E impacto tabata fuerte y e chofer a resulta herida. A tarda mas di mey ora pa e ambulans yega na e sitio debi cu no tabata tin ambulans disponible ya cu tur (UNICO 3nan disponible) tabata ocupa cu otro emergencianan. E ora a dirigi e pick-up di emergency team pero e victima no por a ser transporta cu e pick-up a tarda varios minuut pa e ambulans yega na e sitio y e ora ey numa a transporte pa hospital.


text:
J. N. Andrews
John Nevins Andrews (1829 - 1883), tabata un profesor i misionario adventista. Andrews a hasi historia den iglesia adventista ora den 1874, ela bira e prome misionario den exterior.
J.N.Andrews a nanse na Poland, Maine den 1829. Su famia a asepta e enseñansanan di pastor William Miller den añanan 1840 i despues a asepta e mensahe di shabat. Andrews a bira un pastor den 1850. Den 1856, Andrews a kasa ku Angeline Stevens, ku kual ela haña kuater yu. Angeline a muri den 1875. Andrews a bira e di tres presidente di e konferensia general di Adventistanan di Shete Dia den 1867 i ela keda ku e puesto ei te ora ku ela bira editor di e "Adventist Review" den 1869.
Den 1874 Andrews a biaha bai oropa pa bira e prome misionario di e denominashon kresiente.


text:
ORANJESTAD - Riba 9 di januari a parti e tremendo premio di 105.000 florin na Hendrikus R. cu e la gana dialuna dia 8 di januari, 2018. E la cumpra e numbernan 1212 cu All Symbols y asina el a gana. Hendrikus a cumpra e numbernan di suerte na Yu Xia Food Center.
Zodiac ta hunga tur Merdia y Anochi di dialuna pa diasabra. Riba diadomingo e ta hunga merdia so. Zodiac ta un wega cu ta multiplica bo inversion. Cu 1 florin bo por gana 25.000 florin ora tin 4 cifra y signo corecto. Cu 5 florin bo por gana 125.000 florin cu Pick 4 y signo. Y invertiendo e suma di 25 florin cu Pick 4 y Signo bo por gana e suma di 625.000 florin cu Zodiac! Mescos Hendrikus, bo por hasi uzo di e option pa cumpra cualkier combinacion di bo numbernan cu e opcion di All Symbols.
ORANJESTAD – Dia 20 di januari KvK lo organisa un biaha mas e evento Business Plan – Step Forward! Orario di e evento ta di 9or di mainta te cu 2or di atardi na KvK. E meta di Business Plaza - Step Forward! ta pa brinda informacion y guia na e empresario cu ta desea di expande su liña di producto of servicionan y cu talbes kier restructura su negoshi of tin intencion pa expande cu mercado internacional. Topiconan interesante cu lo wordo presenta e dia aki ta entre otro expansion di un empresa, con pa maneha bo administracion, seguro pa bo empresa y proyecto di un incubador comercial. Lo bay ta presente conseheronan di KvK y tambe diferente representante di departamento economico pa duna consulta y brinda informacion encuanto lanta un negoshi. Un danki ta bay na e patrocinado principal di e evento cu ta Compliance & Forensic Services Caribbean.
ORANJESTAD – Nos ta cuminsando un aña nobo y Camara di Comercio y Industria di Aruba (KvK) ta continua cu su empeño y contribui na engrandece comercio y e sector economico di Aruba. 2018 lo bin cu hopi reto y oportunidadnan nobo y KvK ta prepara pa saca lo maximo pa bienestar di comercio. KvK tampoco a para keto y ta den pleno implementacion di un sistema di registro nobo cu lo bay facilita e trabou y di e forma aki por bay brinda miho servicio na su clientenan. Esaki ta forma parti di e metanan di KvK pa 2018.
ORANJESTAD -Ayera, 11 di januari, Lotto Di Dia a yega su jackpot maximo di 150.000 florin y e la wordo gana entre 57 persona. Riba potret por mira cu ya caba algun ganado a pasa busca nan premio di Afl. 2.631,- awe. Lotto sigur ta felicita cada un di e ganadonan aki. Lotto Di Dia a wordo gana cu Match 4 cu numbernan: 03-14-22-29-30, na e siguiente rebendedonan:
ORANJESTAD - Tin biyete falso di 100 florin den circulacion. Banco Central di Aruba (BCA) pa medio di un comunicado a informa cu recientemente a constata esaki. E falsificacion aki tin e debido atencion di BCA. Ta importante pa e publico keda alerta y pone bon atencion riba e siguiente informacion y e diferencianan entre e biyete legitimo y esunnan falsifica:
ORANJESTAD - Den e luna di October 2017, e cantidad di placa den circulacion a expande cu Afl. 16,9 miyon te na Afl. 4.174,4 miyon, compara cu September 2017. Asina Banco Central di Aruba ta informa. Esaki a wordo causa door di un crecemento den e activo domestico netto (+Afl. 31,8 miyon) y un caida den e reserva di divisa netto (-Afl. 14,9 miyon).
ORANJESTAD – Mientras cu tin mehoracion notabel den resultado financiero pa aña 2016, Algemene Rekenkamer (ARA) ta keda preocupa. Asina ta resalta den e rapport di Algemene Rekenkamer publica awe mainta encuanto investigacion di e cuenta anual di Pais pa aña 2016. Den e rapport aki pues Algemene Rekenkamer ta indica cu tin mehoracion notabel den e resultadonan financiero pa aña 2016 compara cu aña 2015, pero cu e mehoracion aki no ta a consecuencia di un maneho structural di controla gastonan pa yega na sostenibilidad. Algemene Rekenkamer ta keda preocupa pa e situacion financiero di Pais. E preocupacion aki ta basa riba tres elemento cardinal di e investigacion aki, cu ta e debe di Pais, e gastonan di interes riba e debe di gobierno y e gastonan di personal di e Pais. Algemene Rekenkamer ta conclui cu ainda tin un caminda pa cana prome cu por yega na sostenibilidad di finansas publico.


text:
Desaroyador local di software Gamma IT Solutions recientemente a acorda pa desaroya ESTA Aruba pa Gobierno di Aruba. E contract oficial a wordo firma cu Minister di Husticia Arthur Dowers dia 9 di maart, lansando asina e proyecto excitante aki.
ESTA (Electronic System for Travel Authorization) pa Aruba lo ta un sistema nobo online pa obligatoriamente registra tur e bishitantenan pa Aruba. Tur e bishitantenan planeando un trip pa Aruba lo bay na un “user friendly” website oficial di Gobierno pa aceso na e sistema di aplicacion.
ESTA Aruba lo sirbi como un add-on rib’e sistema di seguridad cu tin actual na Aruba. E ta un expansion di e sistema di maneho pa controla nos frontera conoci como RADEX cu tambe ta desaroya pa Gamma.
ESTA Aruba lo tin un sistema completo di pre-screening (API) pa futuro bishitanantenan, abilitando asina autoridadnan local pa controla e bishitantenan cu e listanan nacional y internacional signala y e black listnan, facilitando autoridadnan di imigracion Arubano pa tuma medidanan necesario adelanta.
Frank Baks, director of business development na Gamma ta comparti: “un di e motibo nan di mas importante di Aruba cu ta atrae bishitantenan, ta nos nivel halto di seguridad y nos mester proteha e aspecto balioso y importante aki pa turismo di Aruba, mas cu nunca.
Nos desaroyadornan ta hopi excita pa e oportunidad duna un biaha mas, pa por asisti Gobierno di Aruba den pone tur e medidanan necesario cu lo yuda na garantisa un isla sigur pa tanto local como turista.”
E sistema nobo di biahe autorisa lo wordo implementa dentro di 6 luna. Gamma lo avisa agencia nan di biahe como tambe companianan di aviacion operando buelonan pa Aruba tocante e sistema nobo di registracion pa tur esnan concerni por dirigi nan clientenan apropiadamente na e website di ESTA Aruba.
Baks ta añadi, “tur bishitantenan di Aruba lo mester paga $10,- na e ESTA website pa e autorisacion pa por biaha pa Aruba. E suma aki lo ta valido pa biaha pa Aruba 2 aña.
No solamente e rekisito nobo lo promove mas siguridad rib’e isla, pero tambe lo sirbi come un entrada extra pa Aruba.


text:
Gramatica di Papiamento
E hecho ku estudio di gramatica tabata inklui e lenga papia y e lenga skirbi tabatin komo konsekuencia ku kualkier manual di gramatica tabata trata tur aspekto di idioma: frase, palabra y zonido, esta, ku idioma ta zonido, ku zonido hunto por forma palabra y ku palabra hunto por forma frase, y tur esaki a base di un normatividad, esta mustrando riba e uzo korekto di e lenga tanto papia komo skirbi y, hopi biaha, no direktamente riba loke lenga ta.
Kontenido
ArtikuloEditá
E ta un palabra ku ta bini promé ku sustantivo. Tin dos sorto di artikulo, artikulo definí y artikulo indefní. E no tin genero manera otro idioma, por ehempel Spaño tin tres artikulo (el perro/ la foto, la comida/ la casa, lo bueno/ lo contario etc). Ingles tambe ta un di e idiomanan ku no tin genero (the, a, an).
Papiamentu tin dos artikulo so, e y un. Artikulo definí: e, ta uz'e mas pa pluralisasion, ehempel: e kachonan, e paisnan, e skolnan.
Artikulo indefiní no ta determina un sustantivo tampoko na un sustantivo specifico.
- Un mucha fastioso
Otro idioma (por ehempel Ruso y Hapones) no tin articulo mes. Ora un papiado di Papiamento of Ingles splica nan kico ta articulo ta masha dificil pa nan compronde. Papiadonan di Papiamento ta uz'e automaticamente.
Tin biaha no ta nodi uza "e", por ehempel ora nos papia algo en general:
'E cacho no ta morde' (kemen: cacho cu abo ta pensando). Cacho cu ta blaf no ta haci nada (kemen: cacho cu ta blaf en general).
SustantivoEditá
Sustantivo ta indica hende, bestia, mata, cos, material y concepto. E ta bin di Latin substantivum cu kemen, nomber. Nan ta variabel den genero y number, aunke den idioma Chines e sustantivonan ta invariante. Tur idioma rondo mundo tin sustantivo, pero nan no ta uz'e na e mesun manera. Den otro idioma e no ta cambia pa singular of plural.
Papiamento tin tres sustantivo:
- sustantivo abstracto
- sustantivo concreto
- sustantivo generico
Sustantivo abstracto kemen bo no por indica pa medio di sentimento, dus no ta posibel pa hole, mishi, scucha, mira: guera, amor, lealtad, beyesa, odio etc.
Ehempel: Amor ta algo bunita=> e ta un concepto
Sustantivo concreto kemen cu e por percibi pa medio di sentimento, dus bo por mir'e y mishie: boter, muraya, tera, stoel, auto, hende.
- nomber di obheto : El a dal e cu linaal.
- nomber di colectivo: E Conseho di Alumno a bay come awe nochi.
- nomber di materia : Prijs di awa y coriente a subi.
Sustantivo generico kemen e ta referi na e sorto di generico. E por bin den diferente nificacion.
Ehempel: Huan ta un dokter.
AdhetivoEditá
E ta bisa algo di e sustantivo. E ta bini di Latin cu kemen adjectīvus, "cu ta agrega". E palabra ku ta duna mas informashon tokante di e sustantivo ku ta akompañ'e.
Kasi semper bo ta skibi band'i e sustantivo. Ehempel: E homber haltu. => "haltu" ta bisa algo di e sustantivo.
Ta skibi e adhetivo segun e genero y e kantidad di sustantivo.
Ehempel:
- a. E kabei largo
- b. E muhe bunita
- c. E kasnan bunita
AdverbioEditá
Adverbio ta un palabra cu ta bisa algo di verbo, adhetivo, numeral, otro adverbio of di un frase completo. Adverbio tipicamente ta contesta e preguntanan manera: con?, na ki manera? ki dia? na unda? y di kico ta extende?.
- Adverbio -mente: principalmente cu ta caba cu -mente (casualmente)
- Adverbio di lugar: aki, aya, ey, esey, cerca, dilanti, patras, abou.
- Adverbio di tempo: awe, ayera, pronto, semper, djey, prome, awo, nunca.
- Adverbio di modo: bon, malo, pio, solamente, poco poco, apenas, lihe.
- Adverbio di cantidad: mucho, poco, nada, algo, basta, hopi, mas.
- Adverbio di afirmacion: si, tambe, claro, polaga, di mes, ma ta claro, sigur.
- Adverbio di negacion: no, hamas, tampoco, ningun, ni sikiera, ni, nodo
- Adverbio di duda: podise, talbes, por ta, kisas, dado momento, acaso.
NumeralEditá
Numeral ta indica un cantidad exacto of no exacto.
- Cardinal: un, dos, tres, cuater, cinco, seis etc.
- Ordinal: di prome, di dos, di tres, di cuater, di cinco, di seis etc.
- Fraccion: 2/5 dos di cinco parti, 2 2/3 dos y dos di tres parti, 1/2 mita,mey
PronomberEditá
E pronomber ta defini en general, como e categoria gramatical cu por duna e posicion di e sustantivo.
Pronomber Personal
- Singular => mi, bo, e
- Plural => nos, boso, nan
Pronomber Posesivo
- Singular => mi, bo, su
- Plural => nos, boso, nan
Nota: "El a balia cu Ana". Aki nos por mira cu 'el' a haya un cambio di palabra, cu ta surgi door di custumber di papiamento y cu ta pa facilita pronuncacion, dus el ta pronomber.
Pronomber Enfatisacion
E kiermen duna enfasis/ extra atencion.
- Singular => ami, abo, -
- Plural => anos, aboso/ abosonan/bosonan, anan.
Ehempel: "Ami si tawatin un hamber" (ta duna exageracion).
PreposicionEditá
Preposicion ta manera: cu, den, di, riba, pa, banda di, tras di, trancurso di etc.
Tin tres sorto di preposicion:
- preposicion simpel
- preposicion componi
- expresion preposicional
Preposicion simpel => cerca, contra, cu, den, entre, na, pa, riba, te.
Preposicion componi => dilanti di, bou di, cerca di, dilanti di, door di.
Expresion preposicional => a causa di, a peticion di, cu cooperacion di, cortesia di.
Nota: como= no ta un preposicion. E palabra ta uni dos frase hunto. E ta un palabra di conhuncion.
Ehempel: 'Awe mi ta laat, como cu mi mester a desvia di mi auto'.
GerundioEditá
E ta bini di Latin Gerundam cu kemen "pa hiba". Gerundio ta un conhugacion di verbo, cu ta duna un accion, ma e no ta defini tempo, modo, number ni hende.
Verbo cu ta caba cu a, e, i ta haya formacion di gerundio, ehempel:
- caba - cabando
- crece - creciendo
- bini - biniendo
Ora tin un vocal dilanti di -iendo e ta bira -yendo, ehempel:
contrui - contruyendo contribui - contribuyendo
Verbo monosilabico of verbo cu ta caba cu 'u' no ta haya gerundio, ehempel:
- wak -
wakiendo
- pupu -
pupiendo
- scop -
scopiendo
- verf -
verfiendo
- bedey -
bedeyendo
- dal -
daliendo
- snoei -
snoeiendo
Pa e grupo di verbo aki nos por uza "bezig + ta + verbo" pa expresa cu e accion ta tumando lugar. Ehempel:
- E ta bezig ta wak television.
- E ta bezig ta zorg pa su ruman.
- E ta bezig ta verf e cas.
Of simplemente, nos por bisa:
- E ta wak television.
- E ta zorg pa su ruman.
- E ta verf e cas.
PluralEditá
- Plural ta expresa un cantidad di mas cu un (1).
- E palabra ta haya forma plural "nan"
E ta haya "nan" ora tin 'e' (articulo defini) y mi, bo, su, nos, boso, nan (pronomber posesivo) para dilanti e palabra.
Ehempel:
- Ana a cumpra e awacatinan.
- Buchi a verf mi bentanan.
E palabra ta haya "nan" ora tin un pronomber demonstrativo.
- e...aki
- e...aya
- e...ey
Ehempel:
- E blasnan aki ta kibra.
- E copinan ey ta bon.
- E matanan aya ta bunita.
Ora cu un palabra no ta specifica, e no ta haya "nan".
- Amanta ta bende pastechi.
- Carchi ta obtenibel na supermarket.
Ora cu e sustantivo tin un palabra cu ta indica numeral indefini su dilanti, e no ta haya e forma plural "nan".
- Hopi studiante a bay Hulanda.
- E cuashi a perde algun cabey.
- E saco ta yen di kiniki.
Ta uza forma plural "nan" ora ta trata di un grupo specifico. Ehempel:
- Dama- y cabayeronan mi kier yama boso tur bonbini.
- Muchanan, boso pasa akibanda.
Nota: Na Papiamento nos no ta pluralisa cu -s (un di e excepcionnan: mil - miles, miyones, centenares)


text:
Futbol infantil/hubenil a continua cu un tremendo partidaso den U13 entre RCA y Sport Vereniging La Fama.
E weganan di futbol infantil di Arubaanse Voetbal Bond – AVB a continua diamars atardi na Solito ora cu e ekiponan di RCA y La Fama a topa otro den e division di U13. Mester bisa cu nos a wak un bon wega brinda pa ambos ekipo. La Fama ta sali bay ariba den e marcador 1 – 0 unda RCA ta bin empata e partido algun rato despues pa e 1 – 1. Den e di dos mitad, e ekipo tricolor apoya pa su fanaticada na cas ta bay ariba cu un bon tiro cu pia robez di e hoben De Cuba pa e 2 – 1. Asina e partido ta sigui su curso cu RCA anotando 2 gol mas mientras e ekipo Savanetero ta logra anota 1 gol so mas pa e partido termina 4 – 2 na fabor di RCA.
E golnan di RCA a bini di Ludgeneson de Cuba 2x, Yorwen Bermudez 1x y Edwin Rodriguez 1x mientras e golnan di La Fama a wordo anota pa Giandrick v/d Berg y Bragden Koolman.
For di coleganan di Futbol Aruba nos tin e siguiente resultadonan.
Resultado nan di Div Menor
United vs Britannia 2-7
Brazil Jrs. vs Estrella 3-0
Dakota vs RCA 1-1
RCS vs Nacional 2-1
Bubali vs River Plate 3-1
Estudiantes vs La Fama ( 9 mei’18 )


text:
World Wildlife day- actonan criminal contra nos naturalesa ta un menasa pa un futuro sostenibel
- Details
Pa milenionan largo, hende y nan cultura a conta riba e diversidad di naturalesa y su mata y bestianan pa sostenibilidad pa cuminda, paña, medicina y spiritualidad. Naturalesa ta keda un parti esencial pa nos futuro cu componentenan importante manera sciencia, technologia, recreacion y como parti di nos herencia.
Asina aki secretario general di United Nations Sr. Ban Ki-moon a dirihi prensa pa e ocacion di e prome aniversario di World Wildlife day. United Nations General Assembly a proclama 3 di Maart e aniversario cu a adopta e Convention International Trade in Endangered Species of Wild Fauna and Flora (CITES) como dia cu ta observa World Wildlife Day. No solamente Secretary General Ban Ki-moon a splica con a yega na adopta e dia 3 Maart pero a elabora con naturalesa ta bow menaza. Hopi especienan cu ta conoci y otronan no conoci ta importante pa nos ecologia ta den peligro of ta den borde di extinction. E causa principal ta perdida di nan habitat y e aumento den traficacion illegal di sortonan di flora y fauna. Pesey e aña aki Wildlife Day a proclama e lema “It’s time to get serious about wildlife crime”.
Directie Natuur en Milieu, departamento encarga cu maneho di naturalesa y medio ambiente pa Aruba kier uni na esfuerzonan di informa comunidad pa cu e importancia di un observacion di e dia aki. Ta importante pa proteha nos bestianan y matanan local. Hopi di esakinan ya ta protehi pa CITES y nos di DNM mester trece nan dilanti asina por engrandese nos conocemento di esakinan y nan importancia pa nos herencia. Adhunto e foto cu a causa un shock na Aruba, cu a ilustra un atentado contra Aruba su naturalesa y su herencia como tambe un atentado contra un símbolo di un país, símbolo cu ta aporta na nos Turismo tambe.
Ariba un dia manera awe- DNM a organisa un workshop pa stakeholdersnan gubernamental y non gubernamental cu ta ocupa nan mes cu sortonan y habitatnan aki na Aruba. Aña pasa na Juni un grupo mas grandi di stakeholdernan a bini hunto unda a propone e prioridad di e temanna pa e maneho pa Aruba su naturalesa y medio ambiente pa e añanan venidero. E temanan sortonan y habitat tambe ta haya atencion pa locual ta trata ambicion, metanan, actividadnan specifico y indicadornan pa asina nan ta completo y ejecutabel. Tambe na cual aspectonan mester tene na cuenta cu ne pa implementacion di e maneho proponi. Tanten cu conservación no ta un virtud general, nos esfuerzo ta pa influencia otro pa no comete crimen contra nos naturalesa pero pa scohe consientemente pa conserva nos flora y fauna prescioso.


text:
Frakshon di MFK a entregá kontestanan na koleganan Parlamentario i ta pidi presidente di Parlamento pa tratamentu aselerá di e proyekto di lei pa tint glasnan dilanti di outo
Frakshon di Movementu Futuro Kòrsou (MFK) a hasi un petishon na presidente di Parlamento, pa tratamentu aselerá, di e inisiativa di lei entrega dor di MFK pa trese kambio na e “Curaçaose Wegenverkeersverordening 2000”. Ta trata aki di un kambio pa adaptá e porshento di lus ku ta pèrmití penetrá den bo vehíkulo bai na (35%) enbes di e 70% ku awe den lei ta permití.
Despues ku frakshon di MFK a entrega e inisiativa di lei aki, presidente di Parlamento a konkluí den un análisis di e lei kompartí ku nos frakshon 17 di òktober 2017 (https://www.scribd.com/document/373338801/Analyse-17-okt-2017-Ontwerplv-tot-wijziging-van-de-wegenverkeersverordening-Curac-ao-2000) ku no tabata nesesario pa tuma konseho mas serka “Raad van Advies” (RvA), esaki debí ku den pasado ya RvA a duna konseho riba e inisiativa di lei ku tur e similardatnan ku a wòrdu entrega pa eks-miembro di Parlamento pa PNP sr. Humphrey Davelaar. Den un reunion di komishon sentral di Parlamento a sali na kla ku tòg tin nesesesidat pa pidi RvA un biaha mas konseho riba e inisiativa entregá dor di MFK. Tambe durante di e reunion di komishon sentral menshoná a bin preguntanan dilanti di miembronan di Parlamento ku por wòrdu kontesta solamente pa e Ministernan korespondiente.
Analyse 17 okt 2017 – Ontwerplv tot wijziging van de wegenverkeersverordening Curaçao 2000 by MFK on Scribd
For di 15 novèmber aña pasa, frakshon di MFK a aserka e Ministernan konserní pa medio di karta pa duna kontesta riba e diferente preguntanan, solamente Minister enkargá ku e kartera di GMN a reakshoná denter di e periodo akordá entre Parlamento i gobiernu di Kòrsou ku ta denter di 2 luna. Debí ku e término di dos luna ku un Minister mester kontesta preguntanan di miembronan di Parlamento a pasa i MFK ta konsiderá ku no por sigui warda Minister di VVRP i di Hustisia kontesta e preguntanan pa por kontinuá ku tratamentu di e inisiativa di lei aki ora nan haña ta bon.
Pa e motibu ariba menshoná frakshon di MFK a manda pa presidente di Parlamento un nota konteniendo kontestanan koleganan Parlamentario riba preguntanan ku frakshon di MFK mes por a kontesta, kompaña ku un nota di kambio. Pa evitá mas tardansa den tratamentu di inisiativa di lei aki, frakshon di MFK a pidi presidente di Parlamento pa no sigui warda riba kontesta di e Minister di VVPR i Hustisia i pa manda e inisiativa di lei huntu ku tur otro dokumentashon korespondiente mas pronto posibel pa un reunion di komishon sentral di Parlamento pa kontinuá ku e tratamentu.
MFK Brief 8 Maart 2018 – Betreft Initiatiefontwerp Wijziging WVVC2000 by MFK on Scribd
Frakshon di MFK kier mustra ku aki ta trata di e derecho di inisiativa ku Parlamento tin, kual ta ankra den nos Derecho di Estado, kaminda retraso/tardansa dor di negligensia di un Minister den ehekushon di e derecho aki no ta akseptabel.
Gerrit F. Schotte
Lider Polítiko i lider di Frakshon di MFK
Kòrsou, 8 di mart 2018,


text:
Den cuadro di e preparacionnan pa loke ta bay bira e season 2018 na Palo Marga, The Revival of Palo Marga 3 kier a invita tur miembro y interesado nan cu lo bai core IHRA SSS den 2018, pa un meeting.
Esaki lo tuma luga Diamars 13 di Februari cuminsando 8:30 di anochi na pista di Palo Marga mes. Pues probecha y haci acto di presencia pa asina bo por haci tur e preguntanan necesario na e representante di IHRA personalmente.
The Revival of Palomarga 3 cu reunion
Den cuadro di e preparacionnan pa loke ta bay bira e season 2018 na Palo Marga, The Revival of Palo Marga 3 kier a invita tur miembro y interesado nan cu lo bai core IHRA SSS den 2018, pa un meeting.


text:
Diadomingo awor 26 November!
ORANJESTAD (AAN): Diadomingo awor, un grupo di hende muher representando nan pais lo ta compitiendo pa e corona di e hende muher mas hermoso di mundo “Miss universe”.
Alina Mansur ta e digno representante dui Aruba. E ta luci semper radiante, perfecto y e ta conta cu un sosten tremendo di amigonan y famia di Aruba aya na Las Vegas!
Pa haya sa mas tocante Miss Universe Aruba, Alina Mansur bo por bishita su Facebook Page “alinamansur fan page” y Instagram y Twitter. Tambe www.missuniverse.com.
Pa e ocasion aki lo conta cu presencia un biaha mas di e Emmy® Award Winner Steve Harvey, kende ta bek como host durante e 3 ora di e evento.
Tambe lo por mira backstage e modelo, entrepreneur y “body activist” Ashley Graham. Tambe lo tin e 8 biaha Grammy® award, awor solo artist Fergie. y e pop star Rachel Platten. Tambe lo por mira e personalidad y experto di moda Carson Kressley y e supermodel y pageant expert Lu Sierra, kendenan lo haci analisis y comentario durante henter e concurso.
E hurado pa e aña aki ta:
Ross Mathews: TV personality, live event correspondent, autor y judge di “Drag Race.”
Lele Pons: Un Venezuelano-Americano creador di un plataforma di entretenimento digital; TIME Magazine’s 2016 30 Most Influential People riba e Internet list y Forbes’ 30 Under 30 Celebrities class of 2017.
Jay Manuel: personalidad di TV y CEO di Jay Manuel Beauty; creative director, makiyador renombra y entrepreneur.
Megan Olivi: UFC backstage correspondent y host di The Exchange With Megan Olivi na UFC Fight Pass; defensor di hende muher den deporte.
Pia Wurtzbach: Miss Universe 2015, modelo, actriz; UNAIDS Ambassador pa Asia Pacific y defensor pa e derechonan di e comunidad LGBT.
Wendy Fitzwilliam: Miss Universe 1998, abogado, actriz, modelo y TV host
Miss Universe lo tuma lugar cu transmision bibo for di The AXIS na Planet Hollywood Resort & Casino na LAS VEGAS, diadomingo awor 26 di November.
Vota pa Miss Aruba, Alina Mansur on Facebook, Instagram yTwitter


text:
E ministerio di infrastruktura i medio ambiente ta sòru pa abitabilidat i aksesibilidat den un área ku ya bon ekipá, limpi i seif. E ministerio ta traha riba konekshonnan fuerte i seif riba kaminda, den awa i den aire i e ta promové e kalidat di aire i awa. Flòt, seif i abitabel: esei ta infrastruktura i medio ambiente.
Boneiru, Saba i Sint Eustatius
Ku e teritorio insular i organisashonnan lokal nos ta traha na:
- Aeropuertonan seif
- Hafnan seif
- Transportenan seif (kaminda, awa i aire)
- Prosesamentu di residuo responsabel riba tereno ekonómiko i di medio ambiente
- Purifikashon di awa sushi
- Tera limpi
- Awa di bebe limpi
- Plannan di desaroyo espasial
- Maneho di krísis
- Inspekshonnan
buki di potrèt
Den e promé tres aña di e kolaborashon den Hulanda Karibense a traha un buki di potrèt. E buki di potrèt ta kontené potrètnan ku a keda saká pa trahadónan di Boneiru, Saba, Sint Eustatius I e Ministerio di Infrastruktura I medio ambiente. E buki ta duna un impreshon di e trabounan di e ministerio.


text:
Carnaval e aña aki un biaha mas a mustra cu e cultura di Aruba ta bunita y e pueblo a bin hunto y celebra algo cu di berdad ta di nos.
Sr. Rocco Tjon ta desea pueblo di Aruba un good time y ban enjoy nos ultimo paradanan e weekend ki, pero semper sanamente. Ban nos tur percura pa nos siguridad y salud, y hunto cu tur e departamentonan cu ta traha duro pa sigura un ambiente ameno, sigur y saludabel, disfruta di nos dushi tradicion.
E fin di siman aki Aruba ta clausura Carnaval 64
Carnaval e aña aki un biaha mas a mustra cu e cultura di Aruba ta bunita y e pueblo a bin hunto y celebra algo cu di berdad ta di nos.


text:
Moises
Si Moises (Hebreo:מֹשֶׁה; standard - Moshe; tiberianu - Mōšeh) un profeta gi mina'tresse na siklo ni marikonisa na guiya i primet na tituge' i Torah. Impottante gue' lokkue' na profeta gi hinenggen Hudeos, Kristianidat, Islam, i Hinenggen Bahá'í yan meggai otro na hinengge. Segun gi lepblon Exodus, finañagu si Moises ni un Hebreo na nåna ni muna'atok gue' annai ha manda i Faraon na u mapuno' todu i nuebu na manmafañagu na lahen Hebreo. Lao uttimo-ña ma'adapta si Moises ni familian i Faraon. Annai ha puno' si Moises un taotao Ehipto, malagu ya pumastot, ya despues minanda as Yu'us na u na'fanlibre i manHebreo siha na i manmafa'esklabu ni taotao Ehipto.


text:
Hopi biaha mucha chikito no tin gana di come, ora nan ta malo. No keda insisti. Duna nan mas co'i bebe y cuminda medio solido, manera yoghurt, Yello, sopi y of fruta. Pa dolor di musculo bo por duna nan Paracetamol pa mucha.
TUMA CONTACTO CU BO DOKTER DI CAS
CERCA MUCHA
- Si e keintura no a baha despues di cuater dia.
- Si e mucha no kier bebe nada.
- Si e mucha cuminsa saca.
TUMA CONTACTO CU BO DOKTER DI CAS INMEDIATAMENTE
CERCA MUCHA
- Si e mucha tin problema cu halamento di rosea: e ta hala rosea lihe, e ta hap buscando aire.
- Si bo ta kere cu e tin dolor ora e hala rosea.
- Si e ta slap.
- Si e ta suf of tur bruha.
- Si e no reacciona ora bo papia cu ne of si e no ta worry cu e hende-nan rond di dje.
- Si e ta saca of no kier bebe nada of tin habrimento di barica.
- Si e no por sinta recht of si e no por dobla su cabes padilanti.


text:
ORANJESTAD – Recientemente Aruba North Little League (ANLL) a instala su directiva nobo y a presenta na e cuerpo tecnico di ANLL e directiva, plan di trabao, responsabilidad di miembronan y palabracionnan pa e temporada di 2018.
E directiva ta consisti di Melvin Quilotte como president, Lisa Giel secretario (comp-leider 15-16), Xiomajra Rafael tesorero (comp-leider 13-14), Jose Franken vice-president, Gregory Chirino statistics/website (comp-leider 9-10), Jo-Anne Croes PR & Marketing, Joanne Bruin, Shalitza Dabian y Magaly Webb (comp-leider 11-12)
como miembro general di directiva.
Despues di a eligi e directiva a sinti e necesidad a base di un vision cu metanan nobo pa trece cambio y desaroya un logo nobo pa e liga. Nos kier a gradici esnan cu a percura pa e logo anterior pa nan vision.
E logo nobo tin e siguiente segmentonan y definicion:
1. A usa e colornan Blauw scur, Cora y Blanco di e logo oficial di Little League internacional
2. A trece e colornan Blauw di bandera di Aruba pa indentifica nospais unda cu nos bay represente. A combina esaki cu e otronan colornan di nos bandera
3. E compas ta representa e 4 cuater direcionnan di unda nos muchanan ta bini pa participa den e programa di Little League, en particular Aruba North Little League cu ta wordo accentua cu e color Cora mustrando ariba;
4. E border Shinishi di e logo ta representa bounderies di e liga
5. E imagen di e mucha homber ta representa e pelotero di baseball den e programa di Aruba Little League pa 60 aña y contando
6. E imagen di e mucha muher a wordo añadi na nos liga representando nos meta di bini cu softball pa mucha muher den nos liga den un periodo corto nos dilanti
Directiva di ANLL kier informa cu e fecha pa entrega roster di Junior y Senior ta 15 di December 2017. Ta pidi pa entrega riba 5 di januari 2018 sea copia di passport of papel di censo di Awg 5.00 y Awg 25.00 di inschrijfgeld. Campeonato di Minor y Mayor ta poni pa cuminsa dia 16 di februari 2018. Y e fecha pa entrega roster y
copia di passport of papel di censo di Awg 5.00 ta 20 di januari 2018.
Ta hasi un yamada na e comunidad di Aruba pa inscribi tur mucha di edad 4+ cu ainda no ta practicando e deporte di baseball pa trece e muchanan y laga nan cuminsa train den januari. E programa di Little League tin como lema, caracter, curashi y lealtad y ta ofrece un cantidad grandi di experiencianan unico y benefisioso pa nos muchanan y nos comunidad. Cuminsa informa awe mes di teamnan den bo bario y trese e yui, nieto/a, subrino/a y bisiña pa hasi su promesa.
I trust in God – Mi ta confia den Dios
I love my country – Mi ta stima mi Pais
And will respect its laws – Y lo mi respeta su leynan
I will play fair – Lo mi hunga eerlijk
And strive to win – Y hunga pa gana
But win or lose – Pero gana of perde
I will always do my best – Semper lo mi hasi mi best
Aruba North Little League ta cla pa desafionan nobo y ta cla pa traha hibando e deporte di baseball pa dilanti. Abo kier yuda y kier forma parti di ANLL pa engrandese nos mundo di baseball y softball? Keda den contacto cu nos via nos facebook page: @ANLL.ARUBA


text:
Havenstraat – Diamars mainta den careda di 9’or polis a wordo informa cu patras di unda antes tawata Botica Kibrahacha, un hende tawata grita.
Patruya cu a yega na e sitio, ta constata cu lo ta trata di un caso di atraco, paso un persona lo a wordo mara y maltrata ariba su cama.
E sitio ta un negoshi cu ta drecha joyas y den e luga tin un camber cu e persona ta keda drumi, ora bira laat.
Mes ora a bati alarma pa tanto ambulance y departamento di atraco.
Segun nos tin entendi, tiw wrap a wordo usa pa mara e persona.
Ambulance na su yegada a bay na e di dos piso di un edificio, situa parti patras di e ex botica.
Algun minuut mas laat atraco team a yega y mes ora a cuminsa compila tur datos posibel.
Loke por a deduci tawata cu e victima no a wak niun arma, cu por a bisa cu ta un atraco.
Segun e victima elo a wordo bati y parse cu den e maltrato su schouder tambe lo a sali for di “luga”.
E caso aki ta cambia y ta bira mas bien un caso ladronicia cu violencia.
Segun habitantenan, e area ey aki semper por wak tur tipo di personanan straƱo, esta cu no ta biba eybanda.
No ta conoci kiko nan por a bay cune.


text:
Jurickson Profar
Jurickson Barthelomeus Profar (nasé 20 di februari, 1993) ta un hungadó di beisbòl profeshonal Kurasoleño. E ta hunga den posishon di shortstop pa e e ekipo Texas Rangers den Major League Baseball.
Kontenido
HubentutEditá
Profar a partisipá den Little League World Series na aña 2004 i 2005. Komo parti di e selekshon di e ekipo di Pabou Little League di Willemstad, Kòrsou, el a yuda gana e ekipo di Conejo Valley East Little League di Thousand Oaks, California pa nan titula kampion 2004. Ku e selekshon di 2005 el a bolbe logra yega final, pero e biaha akí nan a perde kontra di e ekipo di West Oahu Little League di Ewa Beach, Hawaii.
Karera profeshonalEditá
Riba 2 di juli, 2009, Profar a firma ku e ekipo di Texas Ranger. Otro ekiponan kier a firma Profar komo picher, pero e ekipo di Texas Rangers tabata e uniko ku kier a firmé komo shortstop, su posishon preferí. El a pasa su promé temporada profeshonal huntu ku e ekipo di Spokane Indians. El a bati .250 ku 4 home run den 63 wega.
Promé ku e temporada di 2011, Baseball America a skohé Profar komo e di dos mihó prospekto di e ekipo di Texas Rangers i e di 74 enté. El a hunga e temporada di 2011 ku e ekipo di Hickory Crawdads. El a wòrdu skohé komo represante di e ekipo di Texas Rangers den e All-Star Future Game di aña 2011. El a finalisá e temporada batiendo .286/.390/.493 ku 12 home run i a wòrdu nombrá komo e South Atlantic League MVP. Tambe el a keda nombrá e mihó shortstop di e tim di Baseball America's Minor League All Star. El a keda nombrá pa aparesé den e All-Star Future Game di aña 2012.
Riba 31 di ougustus 2012, Texas Rangers a subi Profar riba nan roster di liga grandi i komo posibel hungadó den postseason. E ta e promé pelotero nasé na 1993 ku ta hunga den liga grandi i aktualmente ta esun di mas yòn tambe. Den su debut den liga grandi, Profar a kuminsa na segunda base na lugá di Ian Kinsler, ku tabata for di wega pa leshon i den su promé turno na bate Profar a bati un home run di 388 pia na man di Zach McAllister. Den su segundo turno ela bati un doblete i bai di 2-4 pa e partido ei.
Profar a kuminsa e temporada di 2013 den e Triple-A Round Rock. Den mei 2013, Rangers a yama Profar na momentu ku mester a pone Kinsler riba e lista di hungadó leshoná. Den e wega di 26 di mei na Seattle, Profar a dal su di dos home run na man di Hishashi Iwakuma.
Na final di e temporada di 2013, Rangers a hasi un interkambio di Kinsler, kual a buta ku Profar a sigurá e puesto di segunda base.
Profar a kuminsa e temporada di 2014 ribe e lista di hungadónan leshoná di 60 dia i no tabata spera pa e regresa te medio juni. Riba 22 di mei, e organisashon di Rangers a anunsia ku Profar a bolbe leshoná su brasa, kual a pone ku e lo mester a perde henter e temporada di aña 2014. Riba 23 di februari 2015, Profar a operá su brasa, kual a pone ku e lo pèrdè henter e temporada di aña 2015.
Karera internashonalEditá
Despues ku e ekipo Nashonal Hulandes a avansá pa semi final di e World Baseball Classic 2013, manager Hensley Meulens a pidi publikamente pa Profar por forma parti di e ekipo Hulandes, ya ku Profar a nasé na Kòrsou. E ekipo di Texas Rangers a duna Profar permit pa por partisipa komo miembro di e ekipo Hulandes korto tempu despues di esaki.
Bida personalEditá
Na 2012, e ekipo di Texas Rangers a firma Juremi Profar, ruman chikí di Jurickson.


text:
Peloteronan Starling Hatma y Zahino Henriquez di Corsow den tremendo forma cu nan ekipo di Piacenza Serie B grupo A mientras nos pelotero Jorge Vrolijk di Aruba ta number dos den Serie A2 grupo B cu su ekipo Macerata Angels.
Tanto Hatma como Henriquez ta leader den diferente stats di bateo di nan team. Pelotero Starling E Hatma ta nr 12 den bateo Serie B mientras Zahino Henriquez ta nr 53 den bateo Serie B. Mester bisa aserca cu nos pelotero local Jorge Vrolijk a bira number 2 den averahe cu 522 den bateo Serie A2. Tambe Jorge ta den top 10 den diferente stats na Italia manera Hits, Stolen Base, Slugging pct, On base pct, Runs batted in.
Pues aki bo por mira cu cosnan ta bayendo fantastico cu nos pelotero Jorge Vrolijk como tambe e peloteronan Starling Enrique Hatma y Zahino Henriquez di nos isla ruman Corsow.
Pabien guys sigui asina.


text:
Servicio Meteorologico (Meteo) a informa cu e pronostico pa diaranson 14 di februari, dia di San Balentin, ta cu den oranan di diaranson marduga y mainta tin posibilidad pa awasero pasahero. E diferencianan di presion den area di Caribe a cuminsa disminui un poco y esaki ta pone cu biento tambe lo bay supla menos duro den e proximo dianan.
Pronostico di tempo pa proximo dianan di siman:
Levemente te parcialmente nubla cu chens pa un awasero pasahero. Biento lo ta for di direccion generalmente oost y modera te basta fuerte; Temperatura max / min lo ta: 31/26


text:
Minister di Finansas, Asuntonan Economico y Cultura mr. Xiomara Ruiz-Maduro , ta anuncia e prijsnan di benta pa combustibel entrante diarazon 14 februari 2018. Esaki ta basa riba e prijsnan promedio di Platts US Marketscan (Gulf Coast) pa e di 1 te cu 31 di januari 2018.
Segun informacion ricibi di Departamento di Asuntonan Economico, Comercio y industria, mandatario ta trece un splicacion di e aumento di prijsnan di productonan petrolero pa 14 februari 2018, na razon di publicacionnan di Platts US Marketscan e prijsnan di productonan petrolero a aumenta cu 7,5 cent per liter pa gasoline y 6,4 cent per liter pa diesel. No tabatin cambio den ningun di e otro componentenan pa calculacion di e prijsnan maximo.
Adaptacion di calculacion di prijsnan maximo pa productonan petrolero ta sosode tur di dos diaranzon di luna. E calculacion di prijsnan maximo pa productonan petrolero ta sosode a base di informacion obteni di prijsnan di Platts US Marketscan, cual ta a base di prijsnan di productonan petrolero refina, anota internacionalmente.
A base di Marketscan ta tuma un averahe di e prijsnan di e dia ey, pa despues na final di luna saca e averahe mensual. Pa calculacion di prijsnan maximo pa productonan petrolero di un luna, ta haci uso di e averahe di prijsnan di e luna anterior.
E componentenann pa calculacion di e prijsnan pa productonan petrolero ta e averahe di prijsnan mensual, gastonan di transporte, seguro, perdida pa medio di verdamping, accijns, margen di mayorista y detayista, BBO y BAZV. Tambe tin un componente di subsidio pa mantene e prijs di LPG (gas pa cushina) abao.
Casi tur componente den e structura di prijs ta absoluto. E unico componentenan cu ta varia tur luna ta e prijsnan y e BBO/BAZV.


text:
Category: Autor y Poeta
The search for Streya
We are very happy with this new Children’s book by award winning writer and Blogger Mrs. Tina Causey-Bislick ‘The search for Streya’. This colorful book is illustrated by visual artist and fashion designer, Vanessa Paulina. We went through the publication by Tina and Vanessa and were very impressed. Such a beautiful and rich children’s book […]
Migratie als sprookje : Caribbean Crossroads, romandebuut van Charles Croes
Geschreven door Wim Rutgers, verschenen in Antilliaans Dagblad, 21 april 2018 Een vader die niet de echte vader is, een moeder die zwanger wordt gemaakt door een machtige en rijke grootgrondbeziter, een boze stiefmoeder die haar kinderen aborteert om haar erfenis veilig te stellen, een zoon die zich niet bewust is van wie zijn echte […]
Caribbean Crossroads
This Thursday evening you are invited to the Book launch of ‘Caribbean Crossroads’ by Charles Croes which takes places in the garden of department Arubiana/Caribiana of Biblioteca Nacional Aruba at Bachstraat 5. Doors open at 19:30 PM. ‘Caribbean Crossroads’ is a Caribbean novel about the journey of a young boy named Chen from the outback’s […]
De kolibrie op de rots
Biblioteca Nacional Aruba a ricibi un ehemplar di e publicacion mas recien di sr. Evert Bongers titula ‘De kolibrie op de rots’. E presentacion a tuma lugar siman pasa y dos colega di Dept. Arubiana tabata presente. Sra. Des Croes, hefe di Dept. Arubiana por a ricibi un ehemplar pa e coleccion nacional. Y pronto […]
Crece den libertad
Sra. Astrid Britten, directora di Biblioteca Nacional Aruba, a ricibi un ehemplar di ‘Crece den libertad’ for di escritora y poeta sra. Olga Orman. ‘Crece den libertad’ ta un compilacion di diferente expresion literario. Esaki ta un publicacion di Stichting Simia Literario na Hulanda ( redaccion Joan Leslie y Frida Winklaar) y un produccion den […]
A sense of belonging
Sr. Artwell Cain a duna directora di Biblioteca Nacional Aruba algun ehemplar di su publicacion ‘A sense of belonging’. Tanto pa e circulacion di biblioteca publico como pa e coleccion nacional. Esaki ta un coleccion di 39 entrevista cu habitantenan di Aruba, principalmente di San Nicolas, tocante nan experencia di identidad. E publicacion ta stimula […]
‘Rendezvous’ y ‘Mi tin dos: buki di poesia’
Reginald de Palm, poeta local, ta skirbi poema y tambe storianan cortico. Reginald a publica dos buki poesia. E ultimo publicacion di e poeta y escritor ta un compilacion di algun storia cortico titula ‘Rendezvous in San Nicolas: short stories’. Reginald ta presenta e obra aki diasabra dia 26 di augustus durante un evento organisa […]
Lost love poems
‘Lost love poems’ ta un coleccion di poema skirbi pa poeta Lily Clarisa Henriquez y Lily ta presenta su publicacion na Biblioteca Nacional Aruba diabierna anochi, dia 9 di juni pa 7or. Lily a expresa su sentimentonan di amor y tristeza pa perdida den forma di poema. Y den proceso a cuminsa traha riba un […]
Canto di lama
Despues di e obra ‘City store’, publica na 2013, autor Joe Fortin ta debuta cu un compilacion di poema bou titulo ‘Canto di lama’. Joe Fortin a entrega 2 ehemplar na directora di Biblioteca Nacional Aruba, sra. Astrid Britten. City store tabata Joe Fortin su debut den e ramo di ficcion y ta contene 11 storia cortico […]
Un encuentro cu autor Jacques Thonissen
Biblioteca Nacional Aruba ta extende un invitacion na amantenan di literatura pa un encuentro cu e autor Jacques Thönissen en conexion cu su ultimo obra Sarah, de Zwarte Madonna. Jacques ta papia tocante su obra nobo y kico ta su inspiracion pa skirbi. Esaki ta tuma lugar na Dept. Arubiana diaranson dia 11 di november […]
Recent Posts
Orario Biblioteca Nacional Aruba
Oranjestad
Dialuna, diaranson y diabierna 08:00-19:00
Diamars y diahuebs 08:00-17:00
Dept. Arubiana
Dialuna, diaranson y diabierna 08:00-19:00
Diamars y diahuebs 08:00-17:00
San Nicolas
Dialuna, diaranson y diabierna 08:00-17:00
Diamars y diahuebs 08:00-19:00


text:
Kareteranan
Kareteranan di Boneiru ta konsistí di un kombinashon di kaminda di asfalt òf betòn i kaminda di tera. Prinsipalmente e parti meimei di Boneiru (Kralendijk) i den direkshon nort (Rincon) tin kaminda di asfalt / betòn. Banda di esei ta posibel pa kore di nort pa sùit riba kamindanan di asfalt / betòn. Drecha e kamindanan òf traha kaminda nobo ta altamente nesesario. Karakterístika di e kareteranan ta asfalt tur kibrá ku tur aña ta bira mas i mas malu. Pa motibu di e poblashon ku ta krese (inkluso e oumento drástiko di e kantidat di vehíkulo), hopi awaseru i trùk- i bùsnan grandi e kamindanan mester soportá hopi. Te ku awor gobièrnu no a presentá un plan di akshon pa atendé na un manera struktural ku e kareteranan.
Èrpòrt
Èrpòrt di Boneiru ta un aeropuerto internashonal, yamá Flamingo International Airport. Banda di aerolineanan ku ta bula den region (ehèmpelnan ta Divi Divi Air i Insel Air, ambos ku base na Kòrsou), tin algun aerolinea mas grandi tambe ku ta bula for di Hulanda i Merka. For di Hulanda ta bin KLM (buelo diario) i TUI (4 biaha pa siman) ku un buelo kombiná (Aruba òf Kòrsou) pa Boneiru. For di Merka por lo menos 1 biaha pa siman ta bin Delta Airlines (for di Atlanta) i United Airlines (for di Houston i Newark). E èrpòrt tin un pista di aterisahe di 3 km ku ta sufisiente largu pa por risibí tur tipo di avion. Banda di esunnan menshoná den wenter di 2017 un aerolinea Canades, yamá Sunwing, tambe lo kuminsá ku un buelo semanal pa Boneiru. Nan lo bula tur djasabra for di Toronto ku un buelo direkto ora di bin i ora di bai bèk. Banda di esei tin kombersashonnan kontínuo tokante buelonan nobo ku aerolineanan nobo i eksistente.
Segun sifranan di Ofisina Sentral di Estadístika mas o menos 136.000 pasahero a biaha via nos aeropuerto den 2016.
Haf
Haf di Boneiru tin dos waf i ta sufisiente hundu pa e barkunan di mas grandi. Ta usa e wafnan pa tantu karga komo pasahero. Durante ‘high season’ (novèmber te ku mart) hopi barku krusero ta mara na e wafnan aki. Na aña 2016 en total 217.000 pasahero a yega Boneiru. E espektativa ta ku e kantidat aki lo krese den futuro. Karga ta yega via un sistema ‘roll-on roll-off’: na Kòrsou nan ta pone kònteiner riba un barku di transportá kònteiner i na Boneiru un trèker ta busk’é te riba e barku. Esaki ta nesesario pasobra Boneiru no ta disponé di un grua haltu ku por baha e kònteinernan direktamente for di barku. P’esei tur karga mester bini via Kòrsou. Esaki ta un faktor ku ta hisa gastu ku empresarionan mester tene kuenta kuné. Tin kombersashonnan ta tumando lugá tokante kompra di un grua di manera ku ta bira posibel pa laga barkunan mas grandi bini Boneiru. Sinembargo esaki por lo pronto ta algu di futuro.


text:
Oanjestad - Prome Minister Evelyn Wever-Croes a ricibi un agradabel bishita di e representacion di hende muher di Partido MEP, Forsa Femenino Grace.
Presente tambe den e encuentro tawata Minister di Finansas, Economia y Cultura Xiomara Ruiz-Maduro. Un encuentro hopi ameno na unda cu e damanan a conbersa di diferente topico di interes general pa Aruba entre otro, salud, derecho di hende muher, finansas.
Prome Minister a informa e damanan e manera lamentable cu Gobierno nobo a encontra gobernacion na unda no solamente e edificio tawata den mal estado pero no a encontra data, ekipo of muebles pa cuminsa traha manera mester ta.
E tema principal tawata e diferente crisisnan cu Gobierno nobo a encontra.
Manera ya menciona, e crisis di traspaso di gobernacion tawata e prome.
Despues di biaha gobierno a realisa cu e crisis financiero di nos pais cu te ainda tin nos mannan hopi mara despues cu nos a haya e cifranan realistico cu tawata hopi mas malo di loke nos a pensa. E crisis social cu a desenboca den morto di dos criatura tambe a wordo atendi como tambe e crisis di Venezuela.
Esakinan ta crisisnan cu como un gobierno responsabel nos a atende cu nan y no a ni core ni bay den welga di hamber pa evita nan sino a buska solucionnan positivo riba tur tereno.
Prome Minister a keda encanta cu e bishita aki. Por a nota tambe cu e integrantenan di Forsa Femenino Grace a keda hopi contento di a bishita Prome Minister Evelyn Wever-Croes y Minister Xiomara Ruiz-Maduro. Nan a keda hopi satisfecho cu e splicacion cu nan a haya y nan a despedi sintiendo e siguransa cu tur nan inkietudnan lo wordo atendi.


text:
DEN HAAG – Diaranson dia 7 di februari ultimo Minister Plenipotenciario na Hulanda Guillfred Besaril a haci un bishita oficial na Hogeschool van Arnhem en Nijmegen unda cu e mandatario a topa cu diferente dirigente di e instituto como tambe cu algun di nos studiantenan di Aruba. HAN ta un di e institutonan riba nivel di HBO cu un di e populacionan di mas grandi di studiantenan di Aruba. E meta principal di e bishita tabata pa cera conoci di cerca cu e iniciativa “HAN Huntu” cu ta un proyecto special di HAN pa sostene nos studiantenan di Aruba y di e demas islanan di Caribe Hulandes. Durante di e bishita aki Minister Besaril a wordo acompaña pa directeur a.i. di Arubahuis mr. Glenn Ling, Peter Auwerda di Ministerio di Enseñansa, Ciencia y Desaroyo Sostenibel di Aruba y un delegacion consistiendo di entre otro persvoorlichter di Arubahuis, coördinator di Afdeling Onderwijszaken di Arubahuis y mentor di Arubahuis pa e region di Gelderland.
E delegacion a wordo ricibi pa drs Jetty Schaap, miembro di Management Team di HAN y tambe door di diferente docente cu ta envolvi cu e iniciativa HAN Huntu y cu e oficina di asuntonan internacional. HAN a traha un programa extenso y interesante pa Minister Besaril y e delegacion di Aruba. Durante di e bishita a hiba combersacion riba nivel di maneho unda Arubahuis y Ministerio di Enseñansa di Aruba hunto cu e instituto lo por coopera y sostene otro mas pa asina nos studiantenan por ta aun mas exitoso.
Tambe durante di e bishita Jacqueline Marti, hoofddocent na HAN y Arubiano, a duna un presentacion interesante titula “Onderzoeksresultaten Caribisch Nederlandse studenten” riba un investigacion interno cu e docente a conduci riba e factornan di riesgo y exito pa cu estudio specificamente pa studiantenan di Aruba y e demas islanan. Despues di e presentacion Minister Besaril a invita señora Marti pa comparti tambe e resultadonan di su investigacion cu e demas mentornan di Arubahuis pa asina por intercambia di informacion y idea pa con nos por mehora e guia y sosten na nos studiantenan na Hulanda y esnan cu tin ambicion pa bin Hulanda pa studia.
Finalmente e delegacion a haya e oportunidad pa topa cu e studiantenan di Aruba cu ta envolvi cu e Proyecto HAN Huntu. E encuentro cu e studiantenan tabata uno hopi ameno y positivo unda cu e studiantenan a ilustra kico tur HAN Huntu ta haci pa nos studiantenan di Aruba. Nan a splica di e ‘buddy systeem” cu nan a implementa unda studiantenan mas avansa ta sostene y conseha e studiantenan nobo. Tambe a duna ehempelnan di workshops y actividadnan cu HAN Huntu ta organisa specialmente pa nos studiantenan a base di nan necesidad y interes. Minister Besaril y e delegacion tabata sumamente impresiona cu e envolvimento di nos studiantenan y a aplaudi HAN y e studiantenan pa cu e iniciativa aki. E delegacion di Aruba tambe a probecha di e oportunidad pa laga e studiantenan duna nan feedback y recomendacionnan pa con Aruba y Arubahuis lo por mehora e servicio y sosten na nos studiantenan. Un di e puntonan principal cu a bin dilanti ta e falta di miho guia y preparacion na Aruba unabez e studiante kier tuma e paso pa bin studia na Hulanda. Minister Besaril a gracidi e studiantenan pa e input aki y a indica cu Arubahuis lo bai tuma un rol hopi mas proactivo y prominente tambe pa cu e preparacion y informacion na nos studiantenan cu kier bin studia na Hulanda. Minister Besaril a elogia e studiantenan y tambe HAN y especialmente sra. Ank Greijmans, projectleider di HAN Huntu, pa tur e esfuerso y dedicacion pa nos studiantenan di Aruba y a expresa e compromiso di Arubahuis pa tin laso mas estrecho y cooperacion continuo cu e institutonan na beneficio di nos studiantenan di Aruba.
Potretnan ta cortesia di Cas di Aruba.